Ambasadorica Bosne i Hercegovine u Republici Makedoniji Lepa Babić se sastala sa ministricom rada i socijalne politike Republike Makedonije Milom Carovskom\nAmbasadorica Bosne i Hercegovine u Republici Makedoniji Lepa Babić sastala se 2. oktobra 2018. godine u Skoplju sa ministricom rada i socijalne politike Republike Makedonije Milom Carovskom.\nSastanak u Ministarstvu rada i socijalne politike Republike Makedonije je bio prilika za razmjenu informacija o realiziranim aktivnostima u proteklom periodu i razmjenu mišljenja o saradnji Bosne i Hercegovine i Republike Makedonije u oblasti rada i socijalne politike.\nObostrano je izražena spremnost za razvoj postojećih i iznalaženje novih oblika saradnje nadležnih institucija u dvjema zemljama, kako kroz proširenje postojećeg pravnog okvira tako i kroz realizaciju razmjene posjeta na visokom nivou i realizaciju zajedničkih projekata. Posebno su istaknute mogućnosti za razmjenu iskustava u oblasti usklađivanja zakonodavstva u predmetnim oblastima sa zakonodavstvom Evropske unije.\nAmbasadorica Babić je iskoristila priliku da ministricu Carovsku pozove da prisustvuje posebnoj projekciji dugometražnog dokumentarnog filma “Lica Lafore” režisera Denisa Bojića, rađenog u produkciji Radio-televizije Republike Srpske, koja će u organizaciji Ambasade BiH u Skoplju biti održana 16. oktobra u Skoplju, što je ministrica Carovska prihvatila i potvrdila da će svojim prisustvom podržati prikazivanje filma.


Bez Todorovića protiv Sjeverne Irske\nPetak, 7. septembar 2018. 14:01\nKao što je poznato, zbog javnih opomena izrečenih na utakmicama U21 reprezentacije u tekućem kvalifikacionom ciklusu, reprezentativni igrač Darko Todorović je od strane UEFA kažnjen autoimatskom zabranom igranja na jednoj službenoj utakmici.\nShodno tome, a imajući u vidu da se kazna odnosi na prvu narednu utakmicu mlade selekcije, koja je na rasporedu danas u Zenici, protiv Švajcarske, NS/FS BIH je dostavio upit nadležnoj službi UEFA u vezi sa mogućnostima nastupa Todorovića za našu „A“ reprezentaciju na prvom meču UEFA Lige nacija, koja će biti odigrana protiv Sjeverne Irske, sutra u Belfastu.\nNakon što je prvobitno dostavljen odgovor UEFA da mladi reprezentativac može igrati u Belfastu, savez je poduzeo potrebne administrativne aktivnosti, te je Todorović doputovao u glavni grad Sjeverne Irske.\nMeđutim, UEFA je naknadno dostavila korigovanu obavijest prema kojoj Todorović ne može nastupiti ni na utakmici u Belfastu, jer se u skladu sa članom 68. Disciplinskog pravilnika suspenzija odnosi i na dan koji slijedi nakon odigravanja relevantne utakmice (u ovom slučaju utakmice U21 selekcija BIH – Švajvcarska).\nIz naprijed navedenog proizilazi da Darko Todorović, nažalost, neće biti u sastavu naše najbolje selekcije za sutrašnji meč protiv Sjeverne Irske.\nStadion: "Grbavica", Sarajevo\nNárodný futbalový štadión - Bratislava\nITALIJA 2 1 1 0 2 1 1 4\nHOLANDIJA 2 1 0 1 1 1 0 3\nPOLJSKA 2 1 0 1 2 2 0 3


Dobra knjiga - Molitve i besede - Filozofija, misli -\nMolitve i besede\nVladika Nikolaj je napisao veliki broj književnih dela duhovne sadržine. U periodu posle Drugog svetskog rata njegova dela su bila zabranjena za štampanje u Jugoslaviji. Tek kasnih osamdesetih godina ona počinju ovde ponovo da se štampaju, pre toga su uglavnom štampana u dijaspori zaslugom episkopa Lavrentija, a zatim ovamo prenošena. Nikolaj Velimirović (4. januar 1881 (23. decembar 1880. po julijanskom kalendaru - tada važećem u Srbiji) - 18. mart 1956) je bio istaknuti teolog i episkop Srpske pravoslavne crkve, koja ga danas slavi kao svetog vladiku Nikolaja Velimirovića.\n"Zločin je slabost, a ne snaga, zločinac je slabić, a ne junak. Zato smatraj svoga zlotvora uvek kao slabijeg od sebe, pa kao što se ne svetiš slabom detetu, ne sveti se ni zlotvoru. Jer on nije zlotvor po snazi, nego po slabosti." U istoriji srpskog ...


Saracin:Potrebna je jasna poruka Balkanu da pripada EU\nTanjug 5. januara 2021. 10:40\nBON – Poslanik Zelenih i predsednik nemačkog Društva za jugoistočnu Evropu Manuel Saracin izjavio je da je zemljama kandidatima za članstvo u EU potrebna jasna poruka da tu pripadaju, kao i da bez nje ne bi uspelo ni proširenje 2004. i 2007. godine.\nOn je u intervjuu za Dojče vele rekoa da niko u tom klubu ne želi da bude „samo član druge klase“.\n„Ako pogledamo kako trenutno stoji Turska, onda sigurno priča o ‘članstvu druge klase’, ‘privilegovanom partnerstvu’ ili ‘spoljnom rubu jezgra’ možda nije bila jedini razlog, ali sigurno jeste jedan od razloga koji su omogućili jače skretanje te zemlje s puta ka EU“, rekao je on.\nKako je rekao prioritetna tema u 2021. godini za centralnu Evropu jeste da održi Evropu u zajedništvu, a za Zapadni Balkan da ponovo ojača i učini verodostojnijom perspektivu proširenja.\nOn smatra da je potrebno promeniti postupak proširenja, da bi u njega trebalo da se jače i direktno uključi civilno društvo, građanska društva zemalja kandidata, a da se manje sarađuje sa administracijama i vladama.\nPrema njegovim rečima, mnogi akteri u državama koje žele proširenje, ali i u članicama EU su usavršili igru po kojoj u Briselu govore potpuno drugačije nego kod kuće, zbog čega tim elitama mora da se signlizira da je to primećeno i da se neće tek tako činiti ustupci.\n„To takođe znači da se kod određenih zemalja možda neće otvoriti jedno pregovaračko poglavlje, jer se kaže da reforme, recimo u pravosuđu Srbije ili Crne Gore, nemaju takav efekat kao što je obećano. A da onda kod zemalja koje se stvarno trude u reformama nakon obećanja uslede i dela“, rekao je Saracin.\nUpitan šta bi u godini saveznih izbora u Nemačkoj trebalo da se promeni u odnosu na centralnu i jugoistočnu Evropu ukoliko Zeleni uđu u novu vladu, Saracin kaže da bi nezavisno od izbora akcenat morao da se zadrži na Zapadnom Balkanu, gde je poslednjih godina Nemačka faktor koji je sklon proširenju i prisutan u regionu.\n„Odlučujuće će biti da politički prioritet ostaje veliki ili bude još veći nego do sada. Mi ćemo imati nove osobe, sigurno i u kancelarskom uredu, možda i u Ministarstvu spoljnih poslova. Nama će biti važno da te osobe daju prioritet jugoistočnoj Evropi“, rekao je on.


Beta 24. februara 2020. 16:55\nIndustrijski indeks „Dau Džons“ pao je za 2,64 odsto, na 28.228,13 poena, a indeks firmi visoke tehnologije „Nasdak“ je opao za 2,88 odsto, na 9.301,18. „S end P 500“ koji predstavlja 500 najvećih kompanija na Volstritu, izgubio je 2,48 odsto i spustio se na 3.254,86 poena.\nNeki posmatrači su bili zabrinuti da bi stopa na 10-godišnje obveznice mogla da padne ispod stope na dvogodišnje, koja je takođe vrlo oštro pala. Ta pojava, nazvana „inverzija krivulje prinosa“, generalno je vodeći pokazatelj recesije.\nVolstrit je završio „u crvenom“ u petak, pogođen nesigurnošću zbog dugotrajnih posledica epidemije virusne upale pluća i razočaravajućim pokazateljima američke ekonomije: tokom čitave prošle nedelje „Dau Džons“ je izgubio 1,4 odsto, a „Nasdak“ 1,6 procenata.\n„Koren problema je rastuća bojazan da će paraliza koja je pogodila kinesku ekonomiju imati posledice drugde, što bi nanelo još jedan udarac globalnom rastu, rastućim profitima i izgledima preduzeća“, rekao je Patrik O’Her, iz firme „Brifing“.\nDirektno pogođene uticajem koronavirusa, koji ugrožava međunarodni avio-saobraćaj, glavne američke avio’kompanije bore se danas s cenama na berzi: „Delta“ je potonula za 6,3 odsto, „Ameriken erlajns“ za 6,2, a „Junajted“ za 4,7 procenata.\nDeonice američke tehnološke kompanije „Epl“ koja u Kini proizvodi i prodaje veliki deo svojih telefona „iPhone“, izgubile su danas 3,0 odsto vrednosti.\n„Mislim da to ne bi trebalo da utiče na tržište akcija, ali za čovečanstvo je pandemija zastrašujuća“, rekao je Bafet.\n„Kupujemo kompanije na 20 ili 30 godina. Kupujemo ih u celosti ili delimično… i verujemo da koronavirus neće promeniti perspektivu posla za 20 ili 30 godina“, rekao je Bafet, vlasnik holding kompanije „Berkšir Hatavej“.


Tradicionalna medicina čaj od peršuna preporučuje kod artritisa, gihta, bubrežnih problema, za pročišćavanje morkaćnih puteva, ali i za lečenje gastritisa.\nPeršun je mediteranska začinska biljka, koja zbog jarko zelenih listova često igra glavnu ulogu u dekoraciji hrane.\nMeđutim, ona nije samo ukras, već prava lekovita biljka vredna pažnje.\nNevenova mast (melem) - upotreba za lice, akne, strije, cena i recept\nČišćenje jetre prirodnim putem uz pomoć hrane\nMed od maslačka - lekovito dejstvo i recept\nNećete verovati šta će se desiti ako pojedete beli luk na prazan stomak!\nRavan stomak za samo 5 minuta uz pomoć ovih vežbi!\nKikiriki puter - kalorije, recepti, zdravstvene prednosti i cena\nNedostatak kalcijuma - simptomi, ishrana i lečenje\nGodži bobice - upotreba, lekovita svojstva i recepti


Kovačević: Vijeće naroda je kvaziinstitucija koja treba da bude ukinuta\nFoto: Arhiva | Kovačević: Vijeće naroda je kvaziinstitucija koja treba da bude ukinuta\nSrna 17.06.2020 14:51\nBANJALUKA - Bilo kakav pokušaj izjednačavanja Doma naroda Parlamenta Federacije BiH (FBiH) s Vijećem naroda u Republici Srpskoj nije ništa drugo do direktno ispoljavanje jednog potpunog neznanja i nerazumijevanje dejtonske strukture BiH od SDA, izjavio je Srni portparol SNSD-a Radovan Kovačević.\n"Dom naroda Parlamenta Federacije je dejtonska kategorija i on se konkretno spominje kao tijelo u kojem se biraju bošnjački i hrvatski delegati u Dom naroda Parlamentarne skupštine BiH za razliku od Republike Srpske, gdje se srpski delegati, kako Ustav kaže, biraju u Narodnoj skupštini Republike Srpske", istakao je Kovačević komentarišući stav SDA da Vijeće naroda u Srpskoj, kako kažu, mora imati ista ovlaštenja kao i Dom naroda FBiH.\nOn je pojasnio da je Dom naroda u Paramentu FBiH dejtonska i ustavna kategorija, a Vijeće naroda Republike Srpske je jedna kvaziinstitucija nametnuta od visokog predstavnika na osnovu odluke Ustavnog suda BiH koja je donesena preglasavanjem srpskih sudija od bošnjačkih i stranih sudija koji sjede u Ustavnom sudu BiH.\n"Nama u Republici Srpskoj je u potpunosti jasno da je sve to urađeno kako bi Republika Srpska bila manje funkcionalna, kako bi Republika Srpska zaostajala i kako bi se jedna takva nametnuta kvaziinstituicija koristila da bi se usporio napredak Republike Srpske i blokirale stvari koje imaju veze sa svim osim sa vitalnim nacionlanim interesima na koje se oni iz SDA stalno pozivaju", konstatovao je Kovačević.\nOn je naglasio da je SNSD-u sasvim jasno da je taj problem moguće prevazići jedino na način da u narednom priodu dođe do ukidanja Vijeća naroda Republike Srpske, istakavši da već sada na tome ozbiljno rade.\nRadovan Kovačević SNSD Vijeće naroda RS


Beskamatno finansiranje 7.000 € na 36 meseci\n1.33 Dual VVT-i (99 KS) Terra, 6-brzinski ručni menjač\nVaži od 4.5.2017 do 31.12.2017\nZatraži ponudu Cenovnici i katalozi\nPonuda za ograničenu količinu vozila\nPonuda za ograničenu količinu vozila.\nNovi Auris je automobil u kojem se veselite svakodnevnoj vožnji.\nU promotivnoj ceni vozila od 12.990 €* uključena je oprema iz koje izdvajamo:\nAutomatski klima uređaj sa polen filterom\nElektrični podizači prednjih stakala sa One touch funkcijom\nCD MP3/WMA RDS radio sa 4 zvučnika\nLED dnevna i zadnja svetla\nElektrično podesivi i grejani spoljni retrovizori\nSistemi aktivne sigurnosti: ABS, EBD, BA, VSC, TRC\nU ponudi su i bogato opremljeni Auris 1.6 Luna za 14.990 € i 1.6 Luna Alloy za 15.290 €.\nToyota vozila u cenu uključuju: 5 godina garancije bez ograničenja kilometraže i 5 godina EUROCARE pomoći na putu.\n*Cena u ponudi odnosi se na model Auris 1.33 Valvematic - Terra 99 KS, 6-brzinski menjač.\nPopunite obrazac u nastavku i besplatno isprobajte Auris\nZima je pred vratima!\nIskoristite Toyotine pogodnosti\nVaži od 16.10.2017 do 31.12.2017\n1,8 VVT-i HSD Luna (136 KS)\nza 22.700 €


klub Magacin - Blic Online\n"Alegro bend" večeras u klubu "Magacin"\nPopularni sastav "Alegro bend" nastupiće večeras u beogradskom klubu "Magacin" na večeri "Balkan soul".\nNiki Beluči napravila vrhunsku žurku\nGlobalno popularna Niki Beluči, dvadeset i osmogodišnja di-džejica, nastupila je sinoć pred prepunim klubom "Magacin".\nNataša Bekvalac nastupa u sredu u klubu "Magacin"\nPopularna pevačica Nataša Bekvalac nastupiće u sredu u okviru večeri "Balkan soul" u popularnom prestoničkom klubu "Magacin".\nDidžej Stef Da Kampo večeras u "Magacinu"\nPopularni holandski didžej Stef Da Kampo nastupiće večeras u klubu "Magacin", u okviru večeri "Superstar Friday".\n"Wickedjs" novi klupski koncept u "Magacinu" od 24.marta\nOve subote u beogradskom klubu "Magacin" održaće se žurka pod imenom "Wickedjs" na kojoj će nastupiti poznati strani di-džejevi Maron, Tekis, MC Ganer, Džop, kao i domaći di-džej duo Bit Manijaks.\nSaša Kovačević: Pokazaću devojku kada je budem imao\nPevač Saša Kovačević koji je sinoć nastupio u prestoničkom klubu "Magacin" ekskluzivno je za čitaoce Blica otkrio da je spot za pesmu "Kako posle nas" već snimljen, kao i da nema devojku.\nDJ Arno Kost nastupio u klubu "Magacin"\nBEOGRAD - Francuski di-džej Arno Kost sinoć je nastupio u prestoničkom klubu "Magacin" a mnogobrojni ljubitelji dobrog haus zvuka imali su priliku da se zabave u vrhunskoj atmosferi.\nHaris Džinović večeras u klubu Magacin\nPevač uz čije pesme nastaje najbolja atmosfera večeras će nastupiti u popularnom prestoničkom klubu Magacin.\nEmina otpevala duet s Natašom\nPopularna pevačica Emina Jahović preksinoć je nastupila u „Magacinu“, gde je, osim pesama s novog albuma, kao i starijih hitova, publici otpevala i duetsku pesmu „Gospodine”, koju je snimila s Natašom Bekvalac, a koja će svoju zvaničnu premijeru doživeti tek za nekoliko dana.\nPrvi nastup Nataše Bekvalac posle razvoda\nIako je tek pre nepunih pet dana zvanično počela brakorazvodna parnica sa Danilom Ikodinovićem, Nataša Bekvalac nastupila je protekle noći u popularnom beogradskom klubu "Magacin".\nTom Novi nastupao u „Magacinu“\nPoznati di-džej Tom Novi nastupao je ovog vikenda u beogradskom klubu “Magacin”.\nGužva zbog Severine\nPop pevačica Severina Vučković nastupila je na otvaranju zimske sezone kluba „Magacin“. Gužva na ulazu stvorila se još oko ponoći iako je koncert popularne Seve bio zakasan za jedan sat.\nPles u džinsu\nU klubu „Magacin“ sinoć je otvoren festival „Jeansomania“ koji će trajati tri dana. Ljubiteljima mode priređena je nesvakidašnja revija. Osim atraktivnih krpica koje su nosili manekeni, i učesnici raznih rialitija, prisutnima su veče ulepšali i dens igrači.\nSeverina kao osvetnica u mantilu\nSeverina, popularna hrvatska pevačica, juče je u beogradskom klubu „Magacin“ snimila deo spota za pesmu „Lola“, koja se nalazi na kompilacijskom albumu „Miligram“. Oskudno obučena, Seve, u korsetu i sa perikom, stajala je u sredini mračnog i praznog kluba kada je odjednom neko upalio reflektor koji je obasjao pevačicu, dok je ona pevušila tekst pesme „Lola“.


MMF daje 50 milijardi dolara za borbu protiv korone virusa\nDirektorka Međunarodnog monetarnog fonda Kristalina Georgijeva\nMeđunarodni monetarni fond (MMF) je stavio na raspolaganje iznos od 50 milijardi dolara za sve članice zbog proglašenja globalne pandemije virusa korona. Sredstva će biti odobrena putem posebne kreditne linije koja se odobrava u slučajevima vanrednih ili posebnih okolnosti, a kakve su trenutno proglašene u BiH.\n“Zemljama članicama MMF-a u vanrednim ili posebnim situacijama odobravaju se sredstva do iznosa 50 posto od uplaćene kvote, prema čemu bi BiH na raspolaganje bilo stavljeno oko 165 miliona eura”, navodi se u saopštenju iz Vijeća mnistara, nakon sastanka predsjedavajućeg Vijeća minsiatara Zorana Tegeltija sa predstavnikom MMF u BiH Endru Džuelom.\nNa sastanku je razgovarano o mogućnostima podrške Bosni i Hercegovini u finansiranju posljedica prouzrokovanih korona virusom.\n“S obzirom da se radi o posebnoj kreditnoj liniji, u ovim slučajevima primjenjuje se ubrzana procedura realizacije pomenutog aranžmana, te se očekuje da nakon završetka svih procedura sredstva odobrena BiH mogu biti operativna u mjesecu maju”, navodi se u saopštenju.\nPredsjedavajući Vijeća ministara BIH kazao je da se odobrena sredstva planiraju upotrijebiti za potrebe finansiranja troškova u zdravstvenom sistemu, kao i za direktnu podršku privredi u BiH.


AKCIONI PLAN ZA SPROVOĐENJE ODLUKA USTAVNOG SUDA BIH: Najstariji predmeti moraju da budu prioritet sudova, a oni koji to ne budu poštovali snosiće odgovornost\nNajstariji predmeti moraju da budu prioritet sudova, a oni koji to ne budu poštovali snosiće odgovornost, propisano je akcionim planom za sprovođenje odluka Ustavnog suda BiH koji je donio Visoki sudski i tužilački savjet (VSTS) BiH.\nAkcioni plan propisuje niz mjera koje je potrebno sprovesti u pravosuđu da bi bilo manje apelacija Ustavnom sudu BiH zbog odugovlačenja postupaka i drugih propusta koji su načinjeni u pravosudnim institucijama i dosljednu primjenu plana uzimanja u rad najstarijih predmeta. VSTS je najavio da će vršiti konstantan nadzor i provjeravati da li sudovi primjenjuju rješenja iz akcionog plana.\n- Predsjednici sudova i šefovi odjeljenja moraju vršiti stalni nadzor poštivanja realizacije plana rješavanja predmeta prema starosti inicijalnog akta - navedeno je u akcionom planu.\nU planu nisu navedene konkretne sankcije ali je istaknuto da Kancelarija disciplinskog tužioca VSTS-a treba da prati poštivanje, odnosno kršenje plana rješavanja predmeta.\n- Predsjednici sudova treba da vode računa o ujednačenoj preraspodjeli predmeta između sudija u pogledu broja i starosti predmeta. Sudovima će biti upućen dopis o ovoj obavezi i biće kontrolisano da li je poštuju. Biće promovisan kolektivni rad i odgovornost za rad sudova i sudskih odjeljenja - navedeno je u akcionom planu.\nJedan od ciljeva u akcionom planu je i da bude pooštrena odgovornost rukovodstva sudova i tužilaštava izmjenom Pravilnika o unutrašnjem sudskom poslovanju ("Sl. glasnik BiH", br. 66/2012, 40/2014, 54/2017 i 60/2017 - ispr.). Institucije nadležne za pravosuđe treba da pokrenu inicijativu za formiranje radne grupe za izradu Nacrta zakona o kršenju prava na suđenje u razumnom roku i inicijative za izradu Nacrta novog zakona o arbitraži i ponavljanje inicijative za reformu izvršnog postupka.\n- Ministarstva pravde treba da pokrenu i inicijative za izmjene zakona o krivičnom postupku u vezi sa trajanjem istrage - jedan je od ciljeva u akcionom planu.\nKao zadatak je definisano i preispitivanje adekvatnosti postojeće sistematizacije u sudovima i tužilaštvima.\n- Posebnu pažnju treba posvetiti unapređenju upravljačkih vještina u pravosudnim institucijama i unapređenju efikasnijeg upravljanja sudskim postupcima u smislu otklanjanja subjektivnih slabosti koje dovode do odugovlačenja postupka kao što je bespotrebno odlaganje ročišta i nepripremljenost sudija - istaknuto je u akcionom planu.\nJedan od ciljeva je i da budu ispitani konkretni uzroci povrede prava na suđenje u razumnom roku i da bude skrenuta pažnja zakonodavnoj i izvršnoj vlasti da treba da poštuje mišljenje VSTS-a o svrsishodnosti osnivanja novih sudova i tužilaštava.\n- Možda je svrsishodnije preusmjeriti sredstva u institucije koje se suočavaju sa problemima nabavke sredstava i obezbijediti uslove za rad u postojećim institucijama. Vlast treba da obezbijedi novac za popunjavanje upražnjenih sistematizovanih pozicija u pravosuđu - navedeno je u planu uz napomenu da je neophodno raditi i na edukaciji sudija i tužilaca.\nJedan njegov dio posvećen je i problemu sa neravnomjernom opterećenošću sudova.\n- Treba da budu riješena pitanja neravnomjerne opterećenosti sudova i tužilaštava delegiranjem predmeta iz više opterećenih u manje opterećene institucije - istaknuto je u akcionom planu.\nAkcionim planom od sudova je zatraženo i da dosljedno poštuju zakone o parničnom postupku.\n- To se odnosi na odredbe koje utiču na procesnu disciplinu i efikasnost postupka - istaknuto je u planu.\nIzvor: Vebsajt Glas Srpske, Svjetlana Šurlan, 03.01.2018.


Dodik i Cvijanovićeva: Druženje sa dijasporom u Beču - Republika Srpska - Predstavništvo u Austriji\nDodik i Cvijanovićeva: Druženje sa dijasporom u Beču\nPredsjednik Republike Srpske Milorad Dodik i predsjednica Vlade Republike Srpske Željka Cvijanović sastali su se u Beču, u subotu 16.juna 2018. godine, s privrednicima i predstavnicima srpskih udruženja.\nNa manifestaciji „Dan srpske kulture“, u organizaciji KUD Stevan Mokranjac, Dodik i Cvijanovićeva su pozdravili sve prisutne, a najviše vremena proveli su u razgovoru i slikanju sa pripadnicima srpske dijaspore u Beču. Zvaničnici Republike Srpske dočekani su domaćinski, pogačom i solju, i domaćom rakijom.\nRučak sa privrednicima i sa predstavnicima udruženja iz Beča protekao je u prijatnoj atmosferi i razgovoru. Goste je pozdravio predsednik Zajednice srpskih klubova, Borislav Kapetanović. Predsjednik bečke opštine Favoriten, Franc Markus (SPÖ), od predsjednika Dodika dobio je plaketu sa grbom Republike Srpske i vino, kao zahvalnost za dugogodišnju saradnju sa srpskom zajednicom. Inače, 10. bečki okrug i opština Favoriten je jedna od najvećih opština u Beču i u njoj živi veliki broj pripadnika srpske dijaspore.\nRučku su prisustvovali i poslanik u bečkoj skupštini Nemanja Damnjanović (FPÖ), i Svetlana Matić, potpredsjednica SPKD „Prosvjeta“ u Austriji.\nDelegacija Srpske prisustvovala je i “Multi-kulti festu” u Leobersdorfu.\n„Očuvanje srpskog jezika, tradicije i kulture važno je za opstanak srpskog naroda. Institucije Republike Srpske ostvaruju dobru saradnju sa udruženjima Srba u inostranstvu“, naglasio je Dodik.\n„Da čuvamo identitet, da ne odustajemo od jezika i pisma i sve ono što čini identitetom srpski narod. Prošli smo satanizacije, stavljani na negativnu stranu “ – ističe predsjednik Srpske.\n„Uvijek naglašavam dijaspori da nema potrebe da bilo ko iz Srpske traži pomoć dijaspori, sad mi pomažemo, udruženjima, crkvi, da bi oni mogli da rade na očuvanju jezika, identiteta, tradicije „ – poručuje premijerka Srpske Željka Cvijanović.\nNa inicijativu predsjednika i premijerke Republike Srpske, nedavno je u Austriji pokrenut projekat „Negujmo srpski jezik“, koji sprovodi Predstavništvo Republike Srpske u Austriji, a finansira Vlada Republike Srpske.\nIzvor: Dijaspora TV\nPrevious Previous post: Promocija knjige: Pobjeda Srpske\nNext Next post: Pokrenuta platforma za lakše poslovanje\nPredsjednica Republike Srpske razgovarala u Salcburgu sa članom vlade austrijske pokrajine Salcburg


Srbija dobija još jedan pravac za dotok gasa: Za liniju od Dimitrovgrada do Niša 85 miliona evra – Borba\nTender za izbor izvodača radova na izgradnji gasne interkonekcije Srbije i Bugarske od Niša do Dimitrovgrada objavljen je danas.\nPotpredsjednica Vlade i ministarka rudarstva i energetika Zorana Mihajlović kaže za Tanjug da bi radovi trebalo da krenu na ljeto i budu završeni za dve godine.\nMihajlović je rekla da do kraja maja treba da bude izabran najpovoljniji izvođač koji će graditi gasovod u dužini od 109 kilometara od Niša do bugarske granice, kao i da je vrijednost posla 85 miliona evra. Ukupna procjenjena investiciona vrijednost projekta iznosi 85,5 miliona evra, a podrška EU prema Finansijskom sporazumu potpisanom decembra 2018. izmedu Vlade Srbije i Evropske komisije za IPA 2017 predviđa 49,6 miliona evra bespovratne pomoći za finansiranje ovog projekta.\nNacionalno sufinansiranje u IPA sistemu se obezbjeđuje kroz kredit Evropske investicione banke u iznosu od 25 miliona evra, dok preostala sredstva obezbjeduje Republika Srbija i JP Srbijagas.\n“Gasna interkonekcija sa Bugarskom jako je važna za našu zemlji. O tome se priča više od 10 godina. Vjerujem da ćemo, dok prođemo sve procedure prijavljivanja i izbora, imati najpovoljnijeg izvođača radova do kraja maja, a u toku ljeta možemo očekivati i početak radova na gasnoj interkonekciji”, navela je Mihajlović.\nOna je naglasila u izjavi za Tanjug da je veoma važan taj gasovod od Niša do Sofije, s obzirom da će Bugari od granice do Sofije graditi dio od 67 km, čija je vednost oko 75 miliona evra.\nMihajlović je uvjerena da će Srbija i Bugarska otprilike u isto vrijeme završiti gasovod na svojoj teritoriji, za oko dvije godine od početka radova.\nPotpredsjednica Vlade ističe da gasna interkonekcija Srbiji omogućava difersifikaciju snabdjevača gasa, jer će Srbija dobiti još jedan pravac za dotok gasa.\n“Sada imamo dva pravca i to je zaista dobro, to za Srbiju znači mnogo viši nivo gasne bezbjednosti. Sada ćemo imati i treći pravac i mogućnost da nam gas dođe iz grčke luke, tečni naftni gas, a imaćemo mogućnost i da se vežemo na azerbejdžanski gas, ali i da da se vežemo i na jedan od najvećih novih gasovoda koji je u planu da se gradi, Istočno – mediteranski gasovod (Istmed) koji će ići od Izraela do Kipra i Grčke, ali će moći da ide i do gasovoda Niš – Dimitrovgrad”, objašnjava Mihajlović.\nNaglasila je da to za Srbiju znači da će u budućnosti biti gasno stabilna zemlje, što naročito važno sada kada kao zemlja kreće u energetsku tranziciju, koja će podrazumijevati izabacivanje prljavih tehnologija i izvora energije.\nMa praviti će ona ako treba i gasovod sa Devičanskih ostrva samo ako može da se ugradi.


Protiv abortusa, ništa o pedofiliji - Srpska pravoslavna crkva - Nedeljnik Vreme\nPATRIJARŠIJA KAO VATIKAN: Svako ima podrume / foto: aleksandar anđić\n"Ukoliko bi zakon zabranio prekid trudnoće, kao način planiranja porodice, zdravstvene ustanove bi svakako to morale da poštuju, ali to ne bi dovelo do velikih pomaka. U tom slučaju bi, verovatno, žene odlazile u susedne i druge zemlje radi prekida trudnoće"\nSabor Srpske pravoslavne crkve na svom poslednjem redovnom zasedanju podržao je inicijativu lekara vernika da država zabrani abortus, osim u slučajevima kada se vrši iz medicinskih razloga. "Zbog čedomorstva je stanovništvo Srbije svake godine manje za jedan grad srednje veličine, što svedoči o dubokom moralnom padu, o teškoj krizi porodice i o nedostatku prave vere u Boga kod mnogih, premda se većina ljudi u našem narodu izjašnjavaju kao vernici i jesu vernici makar u elementarnom smislu te reči", navodi se u saopštenju Svetog arhijerejskog sabora Srpske pravoslavne crkve.\nAbortus je nasilan prekid trudnoće uz žrtvovanje fetusa. Pobačaj može nastati spontano zbog komplikacija tokom trudnoće ili se može izazvati. Kao deo korpusa reproduktivnih prava i sloboda i sredstvo ostvarivanja prava na nerađanje, pravo na abortus je u saglasnosti sa pravom žene da raspolaže svojim telom i pravom žene i njenog partnera da planiraju porodicu.\nPrema broju abortusa u odnosu na 1000 živorođenih, Srbija je na desetom mestu u Evropi. Rusija, Rumunija, Estonija, Mađarska i Bugarska prednjače na listi od 42 evropske zemlje, podaci su Instituta za javno zdravlje Srbije.\nVeliki broj abortusa u Srbiji je evidentan problem, ali pre svega jer seksualno obrazovanje ne postoji, a građanke i građani malo znaju o sredstvima za kontracepciju, kaže Filip Lazić, saradnik Instituta za pravo i finansije.\nFUNDAMENTALIZAM: "Srbija spada u liberalne zemlje što se regulisanja abortusa tiče. U okviru EU abortus je zabranjen na Malti i u Irskoj. Ovakav stav SPC je izuzetno konzervativan, neargumentovan, ali i očekivan, s obzirom na to da su sve verske zajednice protiv abortusa. Ovakav stav, po mom mišljenju, predstavlja zavesu za nespremnost SPC da se suprostavi brojnim skandalima koji se dešavaju u njoj u poslednje vreme", objašnjava Lazić.\nPlaniranje trudnoće i proširenje porodice je stvar sistemske edukacije celokupne reproduktivne populacije u društvu. Neophodno je da se u oblasti zdravstva poštuju zakon i podzakonski akti, kao i pravilnici i pravila dobre prakse, smatra dr Milica Ilić, ginekolog.\n"Ukoliko bi zakon zabranio prekid trudnoće, kao način planiranja porodice, zdravstvene ustanove bi svakako to morale da poštuju, ali to ne bi dovelo do velikih pomaka. U tom slučaju bi, verovatno, žene odlazile u susedne i druge zemlje radi prekida trudnoće. Dostupna kontraceptivna sredstva, kao način planiranja, svakako su ispravan način za očuvanje zdravlja žene i pravilnu odluku o proširenju porodice", objašnjava naša sagovornica.\nSrbija je sekularna država u kojoj su crkva i država pravno odvojene. To znači da crkva nema nijedan pravni instrument preko kojeg bi mogla da utiče na formiranje državne politike. Stav crkve je po pitanju abortusa jasan i isti je kod svih religija. Posebno jak negativan stav ima Rimokatolička crkva, kaže Marko Veković, politikolog religije. "Tu nije u pitanju da li crkva ima ili nema pravo. Crkvi u svakom slučaju niko ne može da zabrani da o pojedinim društvenim pitanjima, za koja smatra da su joj bitna, izdaje saopštenja, primedbe, pohvale i kritike. Svakako da ne postoji institucionalni okvir po kojem ova saopštenja mogu da utiču pravno na određeni zakon. Suština je u tome da je mišljenje crkve veoma bitno za veliki deo naroda."\nPodrška Srpske pravoslavne crkve zakonskoj zabrani abortusa izazvala je brojne različite reakcije. Udruženje građana "Izaberi život" osnovano je zbog uznemirujućeg broja abortusa u Srbiji. U ovom udruženju ne teže ka zakonskoj zabrani abortusa, ali čine sve kako bi se svest o abortusu promenila, da to postane nezamisliva opcija u slučaju neželjene trudnoće, kaže Vesna Radeka, predsednica udruženja "Izaberi život".\n"Usled razumevanja trenutnog stanja u našem društvu, naš cilj smo postavili malo drugačije. Učimo druge o tome da je svaki ljudski život dragocen, od neprocenjive vrednosti. S druge strane, spremni smo da pružimo punu podršku inicijativi za zakonsku zabranu abortusa, jer niko ko smatra da je nerođeno dete – dete, ne može racionalno braniti legitimnost abortusa, a da time ne brani legalizovanje ubistva ljudskog bića. Jedini način da logika onih koji zastupaju pravo na abortus prevlada jeste da ljudi veruju da nerođena deca nisu ljudska bića", smatra Radeka.\nI DRUGE PRIČE: Zabranom abortusa njihov broj se ne bi smanjio, već bi samo došlo do porasta kriminalnih abortusa i abortus-turizma, kaže Filip Lazić, saradnik u Institutu za pravo i finansije. "Usvajanje ovakve odluke je apsolutno nerealno. Izuzev ekstremističkih grupa i stranaka, mislim da ovakva ideja ne bi mogla da pridobije širu podršku", smatra on. "Crkva ima pravo da iznosi svoje mišljenje, to nije sporno, sporno je da li SPC ima moralna prava da osuđuje osobe koje su se podvrgle abortusu, a da ćuti o pedofiliji u svojim redovima."\nAbortus predstavlja operativnu intervenciju i može da izazove brojne komplikacije koje mogu dovesti do problema steriliteta, ali i da ugrozi život pacijentkinje, kaže Milica Ilić, ginekolog. Time se treba baviti, kao i "kontinuiranom edukacijom mladih od osnovne škole, pa nadalje", kaže ona. "Neophodno je da se žene konstantno kontrolišu i da sa svojim ginekologom pravilno odaberu i primenjuju adekvatan vid kontracepcije, kako bi sačuvale svoju reproduktivnu sposobnost i obezbedile sebi veliku životnu radost zdravog potomstva."\nOd svih žena koje su imale medicinski, legalno indukovan prekid trudnoće, najviše je onih u dobi 25–34 godine, gotovo polovina. Broj žena mlađih od 20 godina koje su imale medicinski prekid trudnoće je oko 1000 slučajeva, odnosno oko četiri odsto ukupnog broja.\nBroj izvršenih abortusa bi se sasvim sigurno drastično smanjio ukoliko bi on bio zakonom zabranjen, pa i ukoliko bi se samo pooštrili uslovi za izvršenje abortusa, kaže Vesna Radeka. "Većina ljudi neće prekršiti zakon. Trebalo bi takođe da učimo iz iskustava drugih zemalja i da se ne plašimo promena u Zakonu o abortusu. Svakako bi trebalo ozbiljno razmotriti ovu inicijativu. Posledica zabrane abortusa bi mogla da bude i povećanje broja ilegalnih abortusa, a možda i odlazaka u susedne države radi pobačaja."\nZakonom o zdravstvenim merama za ostvarivanje prava na slobodno odlučivanje o rađanju dece, abortus je 1978. godine legalizovan u SFRJ, a ovaj zakon je ostao na snazi u većini bivših republika. U Srbiji je abortus legalan postupak, detaljno definisan Zakonom o postupku prekida trudnoće u zdravstvenim ustanovama, a u skladu sa Evropskom konvencijom o ljudskim pravima i Pravom na poštovanje privatnog i porodičnog života. Prema ovom zakonu, prekid trudnoće može se izvršiti do navršene desete nedelje trudnoće, a samo u posebnim okolnostima i nakon toga.


PREDSTAVLJENI FINALISTI NAJVEĆEG SVETSКOG STARTAP TAКMIČENJA ''SEEDSTARS WORLD'' | Novi Sad\nPočetna stranica › PREDSTAVLJENI FINALISTI NAJVEĆEG SVETSКOG STARTAP TAКMIČENJA ''SEEDSTARS WORLD''\nPREDSTAVLJENI FINALISTI NAJVEĆEG SVETSКOG STARTAP TAКMIČENJA ''SEEDSTARS WORLD''\nNovi Sad je drugu godinu zaredom nacionalni domaćin najvećeg svetskog startap takmičenja ''Seedstars World'' koje se održava u 85 zemalja sveta, sa mrežom od preko 3000 investitora, što predstavlja veliku odskočnu dasku za domaće inovativne kompanije da dođu do investicije ili do željenih tržišta. Na predstavljanju nacionalnih finalista, u Rektoratu Univerziteta, prisutne je pozdravila članica Gradskog veća za obrazovanje Dina Vučinić. Ona je tom prilikom istakla da je takmičenje ''Seedstars World'' važno jer predstavlja jednu vrstu svetskog samita najboljih ideja, a entuzijazam, posvećenost i vizionarstvo njihovih autora garant je i uspešne budućnosti grada.\n- Novi Sad je zahvaljujući dobrom vođstvu finansijski stabilan grad, s dobrim perspektivama i jasno postavljenom vizijom razvoja. U našem gradu posluje najmanje deset IT kompanija svetskog renomea i još toliko koje su lideri u Jugoistočnoj Evropi u svojim oblastima. Prosečna plata u Novom Sadu je 20 hiljada dinara veća nego 2012. godine, a čak 27 hiljada ljudi više je zaposleno. Pre nekoliko nedelja, usvojen je najveći budžet u istoriji grada, u iznosu od preko 30 milijardi dinara, ali ovaj porast prihoda sam za sebe ne znači ništa, ukoliko ne bismo pružali podršku sjajnim pojedincima čiji projekti imaju snagu da još jače unaprede naš grad - izjavila je Dina Vučinić i dodala - Grad Novi Sad je u saradnji sa Vladom Srbije, pomogao razvoj inovativnog preduzetništva sa više od 192 miliona dinara, a žensko preduzetništvo smo podržali sa 1,6 miliona evra. Ulaganjem u obrazovanje i preduzetništvo i mali biznis, koji počivaju na novim idejama i startap projektima kreira se ambijent za razmenu iskustava, informacija i uspostavljanje novih poslovnih kontakata i stvaraju se uslovi za nastajanje novih, velikih projekata i kompanija.\nOve godine na takmičenje se prijavilo 50 startap kompanija, dvostruko više nego prošle godine. Finalisti su učestvovali u mentorskom programu koji su vodili stručnjaci iz celog sveta, a njih petoro takmičiće se u novembru kada će ih ocenjivati međunarodni žiri. Pored toga što će predstavljati Srbiju na regionalnom samitu ''Seedstars World'', pobednik će dobiti mogućnost da osvoji putovanje u Švajcarsku, da se takmiči na samitu i osvoji do 500.000 USD u kapitalnim ulaganjima i drugim nagradama, a takmičarska rešenja biće predstavljena mreži od preko 3000 investitora, što im dodatno povećava šansu za razvoj bisnisa. Кoliko ovo takmičenje doprinosi razvoju domaće inovativne scene govori podatak da su četiri srpska prošlogodišnja tima u finalu ostvarila prodore na inostrana tržišta sa svojim rešenjima.\nPrema rečima savetnika ministra za inovacije i tehnološki razvoj u Vladi Republike Srbije Bojana Lalića, Кabinet ministra ulaže napore da se startap zajednica razvije, da se poveća broj onih ljudi koji imaju hrabrost da izađu sa idejom, na početku osmisle svoje poslovanje, a posle i zaposle druge ljude i da u skorijoj budućnosti Srbija dobije prvog „jednoroga“, kompaniju koja je vredna preko milijardu dolara.\n-Najvažnije je da mi danas predstavimo i podržimo finaliste. Da pokažemo da srpska inovaciona i startap scena postoji i da na ovakvim događajima, pored istaknutih ljudi iz privrede budu prisutni investicioni fondovi. Naš osnovni zadatak je da spojimo ideje sa investitorima, jer država može da pomogne da se ovakvi događaji održe, ali ne može i ne treba da finansira razvoj biznisa– objasnio je Lalić.\nNovi Sad, 21. oktobar 2020. godine


Bolja Srbija, najmlađa politička stranka, formirala odbor u Beogradu: Da vratimo Srbiju Srbiji - Balkanska\nBolja Srbija, najmlađa politička stranka, formirala odbor u Beogradu: Da vratimo Srbiju Srbiji\nNajmlađa politička stranka Bolja Srbija formirala odbor u Beogradu: Da vratimo Srbiju Srbiji\nBolja Srbija je nova, najmlađa politička stranka u Srbiji, nastala u njenom srcu, u Šumadiji.\nU skladu sa njenim nazivom, cilj im je da doprinesu stvaranju bolje Srbije za sve – kako za mlađe generacije, tako i za naše starije sugrađane, kaže predsednik Bolje Srbije Dragan Jovanović.\nJovanović navodi da su se u Boljoj Srbiji okupili ljudi različitih iskustava, obrazovanja, ekonomskih prilika i navika, sa željom da na jednoj zdravoj i modernoj platformi pokažemo i promovišemo profesionalni i domaćinski odnos. Takav odnos u svim našim aktivnostima, a posebno tamo gde sigurno možemo najviše doprineti – u poljoprivredi, preduzetništvu, kao i u ekologiji i zaštiti životne sredine.\nFoto: Bolja Srbija\nU tim oblastima već godinama pokazujemo da se kroz ozbiljan i kontuinuiran rad mogu postići visoki rezultati, koji su cenjeni i van granica naše Srbije. Svako u onome što najbolje zna, u svome domaćinstvu, privatnom preduzetništvu ili lokalnoj samoupravi, ističe Jovanović.\nPred nama je veliki posao, visoko postavljeni ciljevi koje možemo samo zajedno, profesionalno i domaćinski, ostvarivati na putu ka boljoj i uspešnijoj Srbiji, kaže jovanović i dodaje da je stranka BOLjA SRBIJA svoja vrata širom otvorila za sve ljude koji vraćaju SRBIJU – SRBIJI.\nIako najmlađi na političkoj sceni Srbije, Bolja Srbija već ima veliki broj pristalica i članova koji joj se svakodnevno pridružuju i žele biti deo jednog tima, porodice u okviru Bolje Srbije, kažu u stranci i napominju da su već formirali svoje odbore u skoro 50 mesta u Srbiji.\nDanas je formiran beogradski odbor i za njegovog predsednika je izabran Duško Marjanović, koji je tokom obraćanja članovima Bolje Srbije izjavio da će sigurno biti opravdan njihov slogan “Za Bolji Beograd”, i da je osnovni cilj u aktivnostima beogradskog odbora biti da Beograd bude još bolje i lepše mesto za život.\nTom prilikom Marjanović je pozvao građane da im se pridruže i da su svi dobrodošli sa predlozima, inicjjativama i akcijama!\nVulin: Treba li nam ovakva Evropska unija? LSV: Brnabić da smeni Vulina\nTags: BOLJA SRBIJA, DRAGAN JOVANOVIĆ, DUŠKO MARJANOVIĆ


KRG "Visoko" Visoko učesnik 17. Međunarodnog turnira pod nazivom "Olimpik Cup 2020" Sarajevo - Breza-X\nProteklog vikenda održan je 17. Međunarodni turnir pod nazivom “Olimpik Cup 2020” u Sportskoj dvorani “Ramiz Salčin” Sarajevo u organizaciji Kluba ritmičke sportske gimnastike “Olimpik”, gdje je učestvovao i Klub ritmićke gimnastike “Visoko” Visoko.\nOvogodišnje izdanje turnira okupilo je 30 klubova i 250 takmičara iz Slovenije, Hrvatske, Srbije, Crne Gore, Bugarske, Mađarske i Bosne i Hercegovine. Iako je zbog epidemije gripe u posljednja dva dana jedan broj klubova otkazalo učešće, ovaj turnir je organizovan na zavidnom nivou.\nRezultati KRG “Visoko” Visoko:\nGrupna vježba sa obručevima 1. mjesto\nAmna Avdić – 3. mjesto\nSara Skopljak – 3. mjesto\nSara Petrušić – 2. mjesto\nSajra Kosovac – 3. mjesto\nDženaida Zeherović – 1. mjesto\nSanita Skopljak – 2. mjesto\nEdina Bešlija – 1. mjesto\nAmira Avdić – 2. mjesto\nNa ovome turniru izabran je i Miss šarma: Sara Skopljak i Lamija Ismić.\nTreneri: Amina Lepić, Iman Karavdić i Hana Lendžer.\nPrethodni članakAkcija pošumljavanja na području ZDK povodom 21. marta – Međunarodnog dana šuma\nNaredni članakTaekwondo kolektiv “Bosna” osvojio 17 medalja i pet pehara


Sve publikacije, Bezbednosni profil Kikinde: izveštaj o stanju bezbednosti\nVaša lokacija / Beogradski centar za bezbednosnu politiku / Publikacije / Sve publikacije / Bezbednosni profil Kikinde: izveštaj o stanju ... /\nBezbednosni profil Kikinde: izveštaj o stanju bezbednosti\nAutori: Maja Bjeloš, Saša Đorđević\nTeme: Bezbednosni izazovi, Civilno društvo, Policija\nPreuzmite: PDF ( 2.35MB )\nBroj preuzimanja: 1589\nIstraživači BCBP Maja Bjeloš i Saša Đorđević u izveštaju daju ocenu trenutnog stanja bezbednosti u Opštini Kikinda, kao i preporuke za unapređenje rada Lokalnog saveta za bezbednost i policije, kao i u vezi sa prevencijom kriminala.\nIzveštaj o stanju bezbednosu Kikindi je namenjen svima koji su zainteresovani i nadležni za stvaranje uslova za bezbedan život građanki i građana u Kikindi. Izveštaj pruža uvid u postojeće stanje bezbednosti u Kikindi, odnosno ukazuje na ključne bezbednosne izazove, rizike i pretnje sa kojima se građani i građanke Kikinde suočavaju i idenfikuje najvažnije lokalne aktere koji se bave unapređenjem bezbednos.\nPored toga, u izveštaju su predstavljeni i primeri (ne)uspešne međusektorske saradnje prilikom rešavanja pojedinih bezbednosnih problema, poput nasilja u porodici i bezbednost mladih. Izveštaj ima za cilj da posluži kao osnova donosiocima odluka u Opšnskoj upravi za osmišljavanje konkretnih mera ili planova za dalje unapređenje bezbednosu Kikindi.\nIzveštaj je sačinjen na osnovu istraživanja javnog mnjenja, zaključaka sa fokus grupe i intervjua predstavnika lokalne samouprave. Takođe, kao izvori saznanja, korišćena su i postojeća istraživanja, medijski članci, kao i analize sadržaja primarnih izvora (zakona, statuta opšne, lokalnih akcionih planova, izveštaja i sl.) vezanih za bezbednost na lokalnom nivou.\nTagovi: bezbednost, lokalna zajednica, javno mnjenje, policija, istraživanje, Maja Bjeloš, Saša Đorđević


Arhitektonski Studio Saurus - Projekat kuće i dizajn enterijera\nHome / Kuća u Sremskoj Mitrovici\nKuća u Sremskoj Mitrovici – Projekat i dizajn enterijera\nPeriod posla 2015-2017\nBruto 443 m2\nPorodični objekat spratnosti P, pomoćni objekti spratnosti P i Po+P, i otvoreni bazen se zicioniraju nа regulacionoj liniji prema ulici i u okviru građevinskih linija.\nTradicionalnim jezikom i tehnikama gradnje u kombinaciji sa savremenim tehnologijama ostvarena je topla i udobna atmosfera doma. Dizajn enterijera je tako osmišljen da unutrašnji i spoljni prostor zajedno čine intimnu celinu odvojenu od javnog prostora.\nGlavni objekat je postavljen duž severne ivice parcele, orijentisan mahom na jug, ostavljajući prostora za dvorište u južnom delu, dok pomoćni objekat upravan na njega, odvaja baštu u zapadnom delu parcele uvučenom od ulice.\nParternim rešenjem predviđena je podela parcele na dva nivoa kako bi se uklopila u profil ulice koji je pod blagim nagibom. Sam objekat sa pripadajućim platoom i bazenom u obradi drvenim daskama podignut je u odnosu na ostatak dvorišta.


Otvaranje poglavlja 23 početkom 2015. godine | Sindikat Osnovnog suda Novi Sad\nPoglavlje 23 se otvara kada se usvoji Akcioni plan, rekao je Čedomir Backović\n- Utvrđeno je koji su problemi, a sada je potrebno da se napravi plan lečenja, i to su takozvana merila za otvaranje poglavlja. Kada se otvore pregovori onda imamo primenu plana lečenja i nadamo se da će pacijent da postane potpuno zdrav – rekao je Backović.\n- Neće biti suštinskih promena već samo detaljisanja primene, na primer u rokovima i finansijskim aspektima, odnosnosno biće pojašnjeno koliko nešto košta i ko će to da plati – rekao je Backović.\nOn je objasnio da je u razgovoru sa pregovaračima EU konstatovano da se u oblasti pravosuđa i osnovnih prava pažnja mora posvetiti normativnom, administrativnom i implementacionom aspektu. Kada je reč o implementaciji i rezultatima, akcenat će, kako je objasnio, biti, između ostalog, stavljen na izbor nosilaca pravosudnih funkcija, sastav Vrhovnog saveta sudstva i Državnog veća tužilaca, problem starih nerešenih predmeta, efikasnost, ujednačavanje sudske prakse, novu mrežu sudova…


04/11/2021 14:01 Pročitaj\nIzjava Vulina da bi Srbija bila sposobna da silom vrati Sever Kosova još jedan je pokazatelj nezrelosti aktuelne Vlade kao i da je suštinska uloga Vulina obavljanje poslova ministarstva za ratnu propagandu i širenje nacionalne mržnje.\nGoran Kovačević – Građani i privreda će na kraju platiti predizborno rasipanje novca\n03/11/2021 12:35 Pročitaj\nU slučaju neadekvatnog, a posebno populističkog pristupa države nadolazećoj ekonomskoj krizi, posledice će biti veoma ozbiljne, počevši od nekontrolisanog pada kursa dinara, preko rasta inflacije i kamata, do ugroženosti plata i penzionog fonda.\nPavle Grbović - Šta će EPS-u 20 šifrovanih telefona, šta kriju od građana i šta pokušavaju da saznaju?\n27/10/2021 14:24 Pročitaj\nPredsednik PSG Pavle Grbović upitao je nadležne u Elektroprivredi Srbije zašto je tom preduzeću potrebno 20 šifrovanih telefona.\nGrbović: Vučić da odgovori da li je dozvoljavao paralelne bezbednosne strukture u EPS sve dok nisu prisluškivali njegovog oca\n24/10/2021 15:51 Pročitaj\nDa li je istina da je tada u EPS-u formiran pararelni bezbednosni sistem koji je služio za praćenje opozicije, političkih protivnika, nepodobnih struktura u okviru SNS i da li je tada uspostavljen sistem za ucenjivanje i reketiranje građana i privrednika?\nPSG obeležio 77 godina od oslobođenja Beograda u Drugom svetskom ratu\n20/10/2021 14:14 Pročitaj\nVladimir Pajić, predsednik Beogradskog odbora PSG, položio je danas venac Oslobodiocima Beograda, zajedno sa predstavnicima Stranke slobode i pravde, Demokratske stranke i Pokreta za preokret.\nNatan Albahari - U izveštaju Evropske komisije Srbija dobila samo jedinice i dvojke\n19/10/2021 19:00 Pročitaj\nNovi Izveštaj Evropske komisije pokazuje da je napredak Srbije prema Evropskoj uniji zaustavljen u ključnim oblastima.\nPSG-Međunarodna zajednica da zaustavi eskalaciju nasilja prema Srbima na Kosovu\n13/10/2021 14:19 Pročitaj\nPokret slobodnih građana poziva međunarodnu zajednicu, a pre svega KFOR i NATO da odlučnim potezima zaustave dalju eskalaciju nasilja nad Srbima na Kosovu i Metohiji.\n10/10/2021 13:57 Pročitaj\nNa sednici Glavnog odbora PSG održanoj danas u Beogradu, usvojen je izveštaj o radu predsednika Pokreta i stav da će odluka o eventualnom učešću na predstojećim izborima biti doneta zajedno sa dosadašnjim i budućim partnerima do kraja oktobra.\nPSG – Kako je Milorad Vučelić zaslužio orden Svetog Save?\n08/10/2021 14:45 Pročitaj\nPSG smatra da je Srpska pravoslavna crkva pogrešila kada je Miloradu Vučeliću dodelila orden Svetog Save drugog stepena i da je takvim činom pokušala da izvrši čišćenje biografije jednog od najglasnijih zastupnika politike Slobodana Miloševića.\n06/10/2021 13:00 Pročitaj\n04/10/2021 09:46 Pročitaj\n03/10/2021 10:57 Pročitaj\nPSG zahteva od Ministarstva unutrašnjih poslova da zabrani skupove na kojima se prikupljaju potpisi za oslobađanje Zvezdana Jovanovića, osuđenog za ubistvo premijera Zorana Đinđića koje je formalno organizovao Dragan Vasiljković, osuđeni ratni zločinac.\n29/09/2021 10:09 Pročitaj\nPokret slobodnih građana poziva predsednika Vučića i premijerku Brnabić da prestanu sa populističkim govorima, i hitno uvedu mere koje su dale rezultate u Evropi poput kovid propusnica i obavezne vakcinacije za zaposlene u državnim institucijama\nPSG poziva na hitan prekid ratne retorike\n27/09/2021 14:44 Pročitaj\nPokret slobodnih građana poziva na hitan prekid ratne retorike vlasti u Beogradu i Prištini i povlačenje svih naoružanih formacija sa administrativnih prelaza Jarinje i Brnjak kako bi se što lakše pronašlo rešenje za novonastalu situaciju.\n26/09/2021 14:24 Pročitaj\nPSG – Smiriti tenzije na KIM i obnoviti pregovore o slobodnom kretanju\n21/09/2021 11:48 Pročitaj\nPokret slobodnih građana poziva na smirivanje tenzija na administrativnim prelazima Brnjak i Jarinje, i na obnavljanje razgovora o slobodnom kretanju koji je u interesu svih građana koji žive na Kosovu i Metohiji.\n18/09/2021 17:13 Pročitaj\nBorisavu Joviću nije mesto u Aleji zaslužnih građana\n18/09/2021 15:23 Pročitaj\nPokret slobodnih građana smatra neprikladim sahranjivanje Jovića u Aleju zaslužnih građana.\nSNS odbio sporazum o izbornim uslovima\n17/09/2021 15:05 Pročitaj\nSrpske napredna stranka izjasnila se da ne prihvata nijedan od predloga predstavnika opozicije na danas održanom međustranačkom dijalogu o izbornim uslovima uz posredstvo predstavnika Evropskog parlementa.\n16/09/2021 10:35 Pročitaj\nPokret slobodnih građana sa neizmernom tugom primio je vest o smrti legende naše i svetske košarke i najuspešnijeg selektora reprezentacije Dušana Dude Ivkovića.


Izvor: B92, 08.Nov.2019, 12:36\nPevač Pit Doerti poznat je po projektima "The Libertines" i "Babyshambles" bio je uhapšen pre zbog brojnih optužbi, a neke od njih uključuju posedovanje i upotrebu droge, vožnju bez dozvole pod uticajem alkohola i narkotika, krađu autombila, provalu i ucenu.\nFrontmen grupe "The Libertines" sada je uhapšen zbog posedovanja 2 grama kokaina, piše Sputniknews.com. Uhapšen je u distriktu Pigal, gde se suprotstavio policiji i pružio otpor. Izvor kaže da britanska rok zvezda ipak nije bio nasilan i opasan, pa se na kraju povinovao naredbi i krenuo s policijom dok su ga prolaznici...\nPevač uhapšen u Parizu, kupovao kokain\nIzvor: Tracara.com, 08.Nov.2019\nBritanski pevač Pete Doherty, bivši član bendova “Libertajns” i “Bejbišembls”, uhapšen je u Parizu zbog kupovine kokaina, saopštilo je francusko tužilaštvo. Navedeno je da je četrdesetogodišnji muzičar uhapšen tokom noći između četvrtka i petka, dok je kupovao drogu. Francuski...


LIČNI INTERES KADROVA HDZ-a BiH I SNSD-a: Pogledajte 'Žurnalov' film o načinima krađe u javnim nabavkama (VIDEO) | Slobodna Bosna\nPolitičke „elite“ i njihove omiljene firme su uzajamni finansijeri zahvaljujući sveprisutnoj korupciji u javnim nabavkama. To što godišnje u ovom sistemu od tri milijarde maraka trećina bude netransparentno potrošena, za „potkovano“ pravosuđe nije problem kojem se treba posvetiti.\nNevladine organizacije, među kojima je i Centar za razvoj medija i analize putem portala "Žurnal", gotovo svakodnevno ukazuju na koruptivne metode u sistemu javni nabavki.\nGrađane "Žurnal" podsjeća da je to njihov novac, koji bi mogao unaprijediti zdravstveni i obrazovni sistem, graditi adekvatnu infrastrukturu i značajno unaprijediti kvalitet života u Bosni i Hercegovini.\nProteklih godina insistirano je na usvajanju novog Zakona o javnim nabavkama, koji bi konkretnim rješenjima, pored pratećih antikorupcijskih odredbi, smanjio mogućnost zloupotrebe.\nOni žele i dalje bez bilo kakve odgovornosti svojim tajkuna da osiguraju poslove od kojih će postotak biti „vraćen“ u stranku ili proslijeđen na lične račune. Da je ušteđeno samo 20 posto od ukupne sume, eto 600 miliona, koliko su dodatno zadužili BiH samo u prvoj polovini ove godine.\nVideo „Nabavke javne, dogovori tajni“ podsjeća na dio onoga o čemu je "Žurnal" pisao u posljednjih godinu dana o koruptivnom sistemu javnih nabavki.


Fakulteti oglasili slobodna mesta za drugi upisni rok - Ozonpress :: internet portal\nFakulteti oglasili slobodna mesta za drugi upisni rok\nFakulteti u Srbiji oglasili su slobodna mesta za drugi upisni rok za školsku 2015/2016, koji će trajati od 1. do 14. septembra.\nNa Univerzitetu u Kragujevcu u drugom roku može da se upiše 793 studenata, od čega 296 na teret budžeta.\nFakultet tehničkih nauka u drugom upisnom roku može da upiše 42 studenta, i to 2 na teret budžeta, a 40 studeneta koji će sam plaćati školarinu. Dva budžetska i tri samofinasirajuća mesta su slobodna na smeru elektrotehničko i računarsko inženjerstvo, a samo finasirajuća na smerovima: mehatronika, preduzetnički menadžment i tehnika i informatika.\nAgronomski fakultet ima slobodnih 26 mesta, 18 na smeru prehrambena tehnologija i 8 na smeru zoozehnika.\nVisoka škola tehničkih strukovnih studija ima slobodnih 97 mesta, od kojih je 54 na teret budžeta.\nZa budžetske studente ima mesta na Fakultetu inženjerskih nauka u Kragujevcu – čak 132, Fakultetu za mašinstvo i građevinarstvo u Kraljevu – 74, PMF-u u Kragujevcu 10, Učteljskom u Užicu 34, Filološko-umetničkom u Kragujevcu 17.\nZa samofinasirajuće stdente najviše mesta ima na Ekonomskom fakultetu u Krageujvcu – 241.\nKako je saopštio Prirodno-matematički fakultet u Beogradu, u drugom upisnom roku na tom fakultetu ima mesta za 121 budžetskog studenta i 73 samofinansirajuća.\nPrema podacima iz tabele o slobodnim mestima na fakultetima u drugom upisnom roku, koja se nalazi na sajtu Univerziteta u Beogradu, na Filološkom fakultetu ima mesta za 52 budžetska studenata i 137 samofinansirajućih.\nNa Učiteljskom fakultetu ima mesta za 37 budžetskih i 16 samofinansirajućih.\nMesta za samofinansirajuće studente ima i na Ekonomskom (180), Poljoprivrednom (84), Medicinskom (53), Građevinskom (36), Pravoslavno-bogoslovskom fakultetu (21).\nPrimedbe na preliminarnu rang listu mogu se dostaviti 8. i 9. septembra do 8 časova. Komisija za upis donosi rešenje po žalbi najkasnije do 10. septembra u 8 časova. Objavljivanje konačnih rang lista fakulteta predviđeno je 12. septembra, a konačne rang liste Univerziteta 13. septembra.\nUpis kandidata predviđen je 14. septembra.


Na listi prioriteta za vakcinisanje u Srbiji su i prosvetni radnici i novinari. Vakcinacija predstavnika sedme sile, najverovatnije, će početi u utorak. Predsednica izvršnog odbora UNS-a Dragana Pejović kaže za RTS da bi prioritet za vakcinisanje među radnicima u medijima trebalo da imaju najugroženiji – novinari na terenu, snimatelji i fotoreporteri.\nVlada Srbije, na molbu predsednika Aleksandra Vučića, prihvatila je inicijativu Udruženja novinara Srbije da počne vakcinacija novinara. Do sutra u podne redakcije treba da dostave spiskove zaposlenih.\nNovinari, kao i svi drugi građani, prvenstveno moraju sami da se prijave na portal E-uprave.\nPejovićeva navodi da je odluka o prioritetima ipak prepuštena solidarnim odlukama unutar redakcija.\n„Kao što ni svi građani ne mogu istovoremeno biti vakcinisani, tako ne mogu ni novinari“, dodaje Pejovićeva.\nOčekuje da prioritet za vakcinaciju imaju novinari na terenu, snimatelji i fotoreporteri kao i oni koji su važni za funkcionisanje jedne redakcije.\nKada je reč novinarima koji nemaju svoje redakcije, frilenserima, oni mogu da se do deset časova ujutru jave na mejl Udruženja novinara Srbije (press@uns.rs) koje će se u njihovo ime prijaviti.\nPejovićeva navodi da vakcinacija novinara već traje u Rusiji i nekim saveznim državama SAD, Indiji i Bangladešu.\nNapadi na novinare tokom antikovid protesta\nIstiče da je prošla godina bila veoma teška za rad novinara ne samo u Srbiji nego u Evropi.\n„U celoj Evripi se videlo da su antikovid protesti bili česti. Ova godina je bila teška i jer su novinari u vreme zabrane kretanja jedini bili uz policajce i zdravstvene radnike bili na ulicama.\nPrema njenim rečima, kod nas je u nekoliko dana bilo 28 napada na novinare, što je trećina ili čak polovina prosečnog broja incidenata tokom jedne godine.\nNa pitanje da li je iznenadila brza reakcija Vlade na apel UNS-a da počne vakcinacija novinara, Pejovićeva kaže da je sigurno svima jasno kolika je važna uloga i značaj medija u ostvarivanju javnog interesa čiji je jedan segment i javno zdravlje građana.\nIako je kako kaže ta odluka očekivana, Pejovićeva napominje da je zahvalna Vladi što je imala obzira.\n← Opozicija predlaže paralelno uređivanje RTS-a\nGušenje lokalne FB strane Infocentrale u Paraćinu →


JPKD Toplica – Kuršumlija » admin\nOčišćena nalivna polja Gradskog vodovoda u Kuršumliji\nObaveštavamo građane, korisnike usluga JPKD „Toplica“, da je prethodnih dana rađeno na čišćenju nalivnih polja i jezera u Gradskom vodovodu, kako bi se sačuvao kvalitet vode za piće i povećala produktivnost u proizvodnji vode, navode u kuršumlijskom komunalnom preduzeću. Na taj...\nZamena azbestnih cevi u centru Kuršumlije\nU toku su radovi na zameni azbestnih cevi u centru Kuršumlije koje izvode radnici kuršumlijskog komunalnog preduzeća. Predviđeno je da se zamene azbestne cevi u dužini od 460 metara i da se umesto njih postave polietilenskim cevi. Zbog toga je prethodnih dana i bilo isključenja...\nPovremeni prekidi vode u centru Kuršumlije zbog radova\nZbog radova na rekonstrukciji vodovodne mreže u užem centru grada, mogući su prekidi u dotoku vode za individualna i kolektivna domaćinstva u ulicama u cenru Kuršumlije: – Karađorđeva – ul. Palih boraca – Kosovska – Vuka Karadžića, u periodu od 08:00h – 13:00h. Unapred se...\nU okviru evaluacije projekta nemačko srpske razvojne saradnje “Upravljanje otpadom i otpadnim vodama u opštinama – IMPACT” koji sprovodi GIZ, organizovana je radna poseta opštini Kuršumlija kao jednoj od pet pilot opština u kojoj se zajednički realizuju projektne...\nRekonstrukciji Topličke ulice\nJPKD Toplica počinje sa izgradnjom novih vodovodnih priključaka na Magistralni cevovod br 5, gde je planirana vrednost radova oko 1.700.000,00 dinara. Nakon toga, počinje se se sa izradom atmosferske kanalizacije u dužini od 800m, a planirana vrednost tih radova iznosi...\n1. Rešenje o popunjavanju radnih mesta internim konkursom 2. Interni konkurs 3. Мerila za izbor kandidata sa internog konkursa 4. Rešenje o komisiji za interni konkurs 5. Dopuna o sistematizaciji\nRadnici JPKD “Toplica” izvode radove u ulici Bože Jordanovića\nNakon izrade vodovodne mreže u ulici Bože Jordanovića, dužine 200m, JPKD “Toplica” nastavlja sa rešavanjem gorućih problema meštana pomenute ulice. Trenutno je u fazi izrada parapetnog zida dužine 27m, a vrednost investicije iznosi oko 450.000 dinara. Nakon završenih...\nObaveštavaju se građani da, zbog prestojećeg vašara koji se održava u našem gradu 08.05.2016 godine, uklone svoja vozila sa parking mesta najkasnije do 07.05.2016. godine do 16 časova sa sledećih lokacija: 1. ul. Vuka Karadžića – od „Ridžbeka“ do „Evrope“ 2. ul. Kosovska-...\nRadnici JPKD “Toplica” rade na rekonstrukciji vodovodne mreže u ulici Braće Vuksanović u Kuršumliji\nRadnici kuršumlijskog komunalnog preduzeća uveliko rade na rekonstrukciji vodovodne mreže u ulici Braće Vuksanović, u Mikuljanskom naselju. Radovi obuhvataju dužinu mreže od oko 100 m, prečnika cevi f 63, a dužina priključaka iznosi oko 30 m. Na novorekonstruisanu mre...\nRadnici JPKD “Toplica” uređuju kuršumlijske ulice\nRadnici JPKD “Toplica” koriste tople dane kako bi uklonili trnje, korov i rastinje pored puta koje se stvorilo tokom kasne jeseni i zime. Promena vremena i topliji dani dali su šansu radnicima da se i u toku zimskih meseci pobrinu za estetski izgled grada. Trnja,...\nWarning: call_user_func_array() expects parameter 1 to be a valid callback, function 'wp_func_jquery' not found or invalid function name in /home/jpkdtoplicaco/public_html/wp-includes/class-wp-hook.php on line 287


''Orlovi'' po ko zna koji put na ''novom početku'', ali ne brinite, ''sve je u najboljem redu''!\nIzvor: Sportske.net, 09.Sep.2019, 18:22\nŠta da očekujemo protiv Luksemburga?\nFudbalski reprezentativac Srbije Aleksandar Mitrović rekao je danas da se nacionalna selekcija nalazi tek na početku, iako je u kvalifikacijama za Evropsko prvenstvo odigrano već pet kola.\n"Osećaj nije najlepši, ali ovo je opet neki novi početak, nov selektor... Krenuli smo od nule. Nijedan početak nije lak. Ostala je matematička šansa, ali, što je najgore, ništa više ne zavisi od nas. Nije lep osećaj, >> Pročitaj celu vest na sajtu Sportske.net << ostaje gorak ukus", rekao je Mitrović novinarima u Luksemburgu.\nSrpski fudbaleri će sutra od 20.45 gostovati Luksemburgu u kvalifikacijama za Evropsko prvenstvo.\n"Treba iskoristiti utakmice do kraja da se još bolje upoznamo sa selektorom, shvatimo njegove ideje. Nemamo previše vremena i treba iskoristiti svaki trening da se uigravamo. Sledi posle baraž tako da imamo čemu da se nadamo i za šta da igramo", kazao je Mitrović.\nPo njegovim rečima, poraz od Portugala u subotu nije poremetio atmosferu u reprezentaciji Srbije.\n"Atmosfera je perfektna, sve je u najboljem redu. Nikad nije lako i lepo izgubiti. Svi smo razočarani. Ostao je gorak ukus jer je utakmica sa Portugalom bila veoma bitna, možda i odlučujuća u ovim kvalifikacijama", naveo je napadač engleskog Fulama.\nOn je rekao da motivacija ne nedostaje reprezentativcima Srbije pred duel sa Luksemburgom.\n"Kada igrate za svoju zemlju i predstavljate svoj narod, nema potrebe za dodatnom motivacijom. Na svako okupljanje dolazite da date sve od sebe. Svi smo motivisani da izadjemo na teren i ostvarimo dobar rezultat, a to je u ovom slučaju pobeda. Nismo u zavidnoj poziciji, ali smo matematički i dalje u igri, imamo i plej-of Lige nacija, tako da...", rekao je Mitrović.\nMITROVIĆ JASAN Osećaj nije najlepši, ali nijedan početak nije lak\nIzvor: 011vodič.com, 09.Sep.2019\nZavršena je priča o Portugalcima. Sada se “orlovi” okreću Luksemburgu. Tamo je čeka meč 6. kola kvalifikacija za šampionat Evrope 2020. Reprezentativac Srbije Aleksandar Mitrović smatra da se nacionalna selekcija nalazi tek na početku, iako je odigrano već pet kola.. Kladionica MaxBet nudi...


Ponovo promene u saobraćaju vozova iz Beograda – NovostiDana.rs\nPreduzeće „Infrastruktura Železnice Srbije“ je danas najavilo promene od sutra, srede, 25. jula, u železničkom saobraćaju zbog radova na deonici pruge izmedju nove stanice „Beograd Centar“ u Prokopu i stanice „Zemun“.\nPlanirano je da ti radovi koji su, kako je saopšteno, „u okviru izgradnje pruge za velike brzine između Beograda i Budimpešte“, traju do aprila 2019. godine.\nDo tada će biti „značajno smanjena propusna moć pruge Beograd Centar-Zemun-Stara Pazova-Novi Sad-Subotica“, piše u saopštenju, a brzina vozova smanjena na 50 kilometara na sat.\nTako će vozovi koji iz Beograda kreću za Sofiju (09.06 sati) i za Solun (18.21 sati), od sutra polaziti iz železničke stanice „Topčider“ i stizati u nju.\nSutra, u sredu, 25. jula, biće promenjena i organizacija saobraćaja vozova u unutrašnjem saobraćaju, kao i gradske železnice „BG Voz“.\nNeki od vozova za Novi Sad, Šid i Sremsku Mitrovicu, koji su do sada polazili iz železničke stanice „Beograd Centar“ u Prokopu, i dolazili u nju, koristiće stanicu „Zemun“, a neki od vozova za Suboticu i iz nje, koristiće Železničku stanicu „Novi Beograd“.\nDrugi vozovi na tim relacijama će medjutim i dalje koristiti stanicu „Beograd Centar“ u Prokopu.\nSaopštenje s pojedinostima najavljenih promena je na sajtu „Infrastrukture Železnice Srbije“.\nElton Džon osudio Rusiju i istočnu Evropu zbog diskriminacije LGBT zajednice (VIDEO)


SBB predao prijavu za učešće na izborima\nNaslovnica Bosna i Hercegovina SBB predao prijavu za učešće na izborima\nBiH – Fehim Škaljić, predsjednik Glavnog odbora Saveza za bolju budućnost BiH (SBB) predao je jutros Centralnoj izbornoj komisiji (CIK) prijavu za ovjeru te stranke za učešće na Općim izborima u BiH 12.oktobra ove godine .\nSavez za bolju budućnost BiH na izbore izlazi pod imenom SBB – Fahrudin Radončić, o čemu je odluka donesena na ranije održanoj Konvenciji stranke u Zenici.\nOdgovarajući na novinarski upit za koje nivoe vlasti će se ta stranka natjecati u oktobru, te s kakvim ambicijama SBB izlazi na izbore, Škaljić je kazao da će ta stranka imati kandidate za sve nivoe vlasti, uključujući i onog za bošnjačkog člana Predsjedništva BiH. Naglasio je da SBB ima jasne smjernice djelovanja koje će dovesti do boljeg stanja u zemlji.\n– Mi smo odlučni da izborima u oktobru stvorimo ambijent u kojem će BiH snažno krenuti euroatlanskim putem, gdje će se živjeti od svoga rada, gdje će se ljudi osjećati fizički i duhovno sigurni i gdje ćemo ostvariti parnerstvo prema zajednici evropskih zemalja i institucija.SBBBiH drugi put izlazi na opće izbore. Snažno je u međuvremenu porastao i naše ambicije su pobjedničke. Imat ćemo na svim listama referentne ljude koji će biti sposobni odmah preuzeti vođenje odgovorne vlasti- kazao je Škaljić novinarima.


U korak sa tehnološkim razvojem: Smart Home i IoT tehnologije sve više prisutne i na našem tržištu – Teleklik Blog\n22. Oktobra 2019. 22. Oktobra 2019. Teleklik IT i poslovanje (hardver i softver)\nSa druge strane, direktor Teleklika Danijel Bobar, izrazio je zadovoljstvo zbog saradnje sa kompanijom Automatikon. “Ova saradnja doprinosi unapređenju našeg poslovanja i povećava obim naših usluga. Zajedničkim snagama ćemo raditi na postizanju dobrih rezultata, te ponuditi našim korisnicima kvalitetna, inovativna i savremena tehnološka rješenja, kreirana prema njihovim potrebama. Ovo je za nas veoma važno partnerstvo koje će, sigurni smo, rezultovati novim uspješnim projektima.”\naplikacije Automatikon direktor internet IoT kompanija poslovanje saradnja Smart Home Teleklik ugovor uspjeh


Nakon godinu i po dana od otvaranja poglavlja 23 (pravosuđe i osnovnih prava) i poglavlja 24 (pravda, sloboda i bezbednost) na putu ka EU, Vlada Srbije planira reviziju krovnih dokumenata – akcionih planova.\nSonja Stojanović Gajić iz Beogradskog centra za bezbednosnu politiku je ocenila da se reforme sprovode parcijalno i da idu u pogrešnom smeru u poglavlju 24 o bezbednosti, slobodi i pravdi.\n"Kasni se sa sprovođenjem Zakona o policiji koji je usvojen pre godinu i po dana, a već ga menjamo i to u potpuno suprotnom pravcu od obećano,", ukazala je Stojanović Gajić.\nOve ocene su se čule na okruglom stolu "Šta treba menjati u akcionim planovima za poglavlja 23 i 24" koalicije pod nazivom PreEUgovor koju čine Akcija protiv trgovine ljudima, Autonomni ženski centar, Beogradski centar za bezbednosnu politiku, Centar za primenjene evropske studije, Centar za istraživačko novinarstvo, Grupa 484 i Transparentnost Srbija.\n"Najveći problem je to što ne koristimo pregovore sa EU da napravimo reforme koje su potrebne društvu i gradjanima," rekla je Stojanović Gajić.\nOna je napomenula da je kada je Zakon o policiji usvjan obećano da će se stvoriti potpuno profesionalna policija u kojoj struka, a ne političari određuju kako se napreduje.\nSada se do kraja godine po hitnom postupku usvajaju izmene Zakona o policiji kojima se određuju izuzeci "od prijema na posao po konkursu", istakla je Stojanovi Gajić i ukazala da se urušavaju pravila koja su usvojena pre godinu i po dana.\nDodala je da tako ministar ponovo može da odluči ko može biti primljen mimo konkursa tako da se sada zakonom uskraćuju norme kojima bi kvalitet trebao da bude u prvom planu.\n"Kasni se sa sprovođenjem Zakona o policiji koji je usvojen pre godinu i po dana, a već ga menjamo i to u potpuno suprotnom pravcu od obećanog," ukazala je Stojanović Gajić.\n"Najvažnije za poglavlje 24 da se reforma policije shvati kao "a i š",kao prva i poslednja tačka koja se tiče bezbednosti," rekla je ona.\nUčesnici skupa, govoreći o poglavlje 23 su naveli niz nedostataka u borbi protiv korupcije, medijskim slobodama i rodnoj ravnorpavnosti.\nBranko Čečen iz Centra za istraživačko novinarstvo je rekao da se nada da će dijalog Grupe za slobodu medija i vlade, s obzirom na potpuno poklapanje sadržaja polugodišnjeg izveštaja EK i zahteva Grupe za slobodu medija, doneti rezultate i obe strane ponukati na razgovore o izvodljivim kompromisima kako bi se popravila jako loša situacija,\nPredstavnik Transparentnosti Srbija Nemanja Nenadić naveo je neke konkretne primere za nedostatke u akcionim planovima za to poglavlje.\nNenadić je tu ubrojao to što Zakon o finasiranju poltičkih aktivnosti nije promenjen i što u još jedan izborni Srbija ulazi sa starim rešenjima.\n"Ako su evropske integracije prioritet, kako što se kaže, onda Vlada Srbije treba da razgovora o njima i da se vidi zašto nešto kasni i šta treba dalje raditi," rekao je on.


Ružomberok - DAC, Fudbal - Predlog tip - 11/07 2020\nSubota, 11/07 - Fudbal, Slovačka, Superliga\n11/07Ružomberok vs DAC1X2tip: 2\nOdlučili smo se za jednu utakmicu slovačke lige. Ružomberok u subotu od 18 časova dočekuju Dunajsku Stredu.\nDomaći tim je uspeo da se plasira u finale Kupa Slovačke, ali je tamo poražen minimalnim rezultatom od bivšeg, ali i budućeg šampiona, ekipe Slovana iz Bratislave. \_'\_'Ruže\_'\_' su sve karte bacile na osvajanje KUpa, bili su blizu, ali nisu uspeli. Oni su u polufinalu izbacili upravo Dunajsku Stredu, tim koji im je sada gost u okviru 27. kola ove lige. Ružomberok ne može drastično da popravi plasman, to što su u plej ofu je solidan rezultat, ali bi uz dobre rezultate u finišu mogli i do četvrtog mesta.\nEkipa koja je i prošlog leta igrala u kvalifikacijama za LIgu Evrope, igraće i ovog. Dunajska Streda je na trećem mestu, ali se za Žilinom bori za drugu poziciju. Sada, pošto su Žilinu pobedili u prošlom kolu, imaju samo jedan bod zaostatka, pa nam se čini da bi to mogli da urade i na kraju budu vicešampioni. U Kupu su stigli do polufinala, ali su tamo poraženi od Ružomberoka sa ubedljivih 3:0. U prethodne tri utakmice kao gosti, nisu poraženi, pa veruju da mogu do uspeha i protiv Ružomberoka.\nMotiv je na strani gostiju koji žele vicešampionsku titulu, mada je ona nezvanična. Ružomberok je imao veliko pražnjenje u meču sa Slovanom u finalu pre nekoliko dana i sumnjamo da će imati previše volje da igraju ovaj meč. Osim dva meča u Kupu, ove dve ekipe igrale su dva puta i u regularnom delu prvenstva. Na ta dva meča pao je ukupno jedan gol, a postigao ga je Ružomberok. Sada nam se čini sa je Dunajska Streda bliža uspehu i predlažemo vam dvojku sa kvotom 2.50 u kladionici Bet365.


Foto: JARO MUNOZ / EPA;\nTV stanica “Antena” prenosi da španske vlasti, nakon što su ranije danas uhapsile bivšeg defanzivca Real Madrida Raula Brava i još pet osoba iz fudbala, istažuju da li je bilo neregularnosti u meču posle kojeg je Valensija završila na četvrtom mestu i izborila učešće u Ligi šampiona.\nŠpanska policija uhapsila je nekoliko fudbalera koji su osumnjičeni da su deo kriminalne bande koja se bavi nameštanjem utakmica u Primeri i Segundi. Među uhapšenima je Raul Bravo, bivši fudbaler Real Madrida, koga su mediji označili kao lidera kriminalne organizacije koja se bavila podmićivanjem mnogih učesnika mečeva, koje su kasnije naplaćivali na kladionicama.\nNekoliko igrača Valjadolida sada je pod istragom i to bez znanja funkcionera dva kluba, koji nisu bili pod imperativom rezultata jer su nedelju dana pre toga izborili opstanak.\nRanije danas u velikoj akciji, pored Brava za koga se sumnjiči da je na čelu kriminalne organizacije, privedeni su predsednik Ueske Agustin Lasaosa i šef medicinskog osoblja Huan Karlos Galindo Lanuza, bivši fudbaleri Borha Fernandez i Karlos Aranda, kao i sadašnji Deportiva Injigo Lopez, i terete se za nameštanje utakmica, ali i za pranje novca, podmićivanje i korupciju.\nŠpansko pravosuđe je odredilo da se skraćeni postupak stavi pod nalog tajnosti do daljeg u istrazi.


Marko Jablanović osuđen na tri godine zatvora\nMarko je brat bivšeg državnog sekretara u Ministarstvu za rad i zapošljavanje Aleksandra Jablanovića iz Leposavića, koji je nakon njegovog hapšenja podneo ostavku, prenosi Tanjug.\nOsim Jablanovića, u ovom postupku osuđeni su Nihat Preljić na pet godina zatvora, Bajram Aličković četiri godine zatvora, a Miroslav Ilić na tri.\nOni su osuđeni zbog krivčnog dela neovlašćena proizvodnja i stavljanje u promet opojnih droga.\nNa ovu presudu i tužilaštvo i odbrana imaju pravo žalbe Apelacionom sudu u Beogradu u roku od 15 dana od prijema pisanog otpravka presude.\nJablanović je optužen da je u januaru 2017. kupio oko 2,8 kilograma marihuane koju je sakrio u poseban bunker u krovu automobila, a zatim angažovao Bajrama Aličkovića i Nihata Preljića da paket prevezu do Beograda i predaju ga Miroslavu Iliću, mada je sud u današnjoj presudi konstatovao da nema dokaza da je Jablanović pakovao drogu.\nMarko Jablanović je uhapšen u Kraljevu u službenom vozilu Ministarstva za rad, zapošljavanje, boračka i socijalna pitanja.


KOSOVO NAŠA ZEMLJA-IDENTITET I PRAVDA – Savez Srba\nAktivnosti Kultura MANIFESTACIJE Novosti\n27. januara 2019. 15. februara 2021. Jelena Glišić\nU subotu 26 januara 2019, u Vićenci je održano predavanje na temu gorućeg problema srpske vlade i srpskog naroda – otcepljenje srpske južne pokrajine, samoproglašenje nezavisnosti od strane albanskih separatista i njihovo nastojanje da stvore novu državu na Balkanu, uz podršku i pomoć SAD i nekih zemalja EU.\nPredavanje je održao istoričar Stefano Piloto, profesor i odličan poznavalac srpske istorije. Povod za ovo predavanje je peticija koju će Komitet, sastavljen od grupe italijanskih intelektualaca, uz podršku počasnih konzula Republike Srbije i Saveza Srba u Italiji, uputiti italijanskoj Vladi i Parlamentu, sa zahtevom da se povuče priznanje nezavisnosti Kosova i traže pravednija rešenja za probleme na Balkanu. Jedan od pokretača ove peticije, novinar Stefano Vernole, boraveći na Kosovu devedesetih godina, sagledao je pravo stanje i teške uslove života obespravljenih Srba i nealbanskog stanovništva, koji nisu emigrirali pod pritiskom Albanaca, živeći u enklavama, pretežno od humanitarne pomoći dobrotvornih organizacija. Rekao je na ovom skupu da se takvo stanje nije promenilo, nego se i pogoršalo nakon samoproglašenja kosovske nezavisnosti, a poslednji događaji na Kosovu i Metohiji pokazuju rešenost privremenih kosovskih institucija da potpuno onemoguće normalan život Srba, kako bi naterali vladu Republike Srbije da se odrekne dela svoje zemlje, priznavanjem Republike Kosovo.\n„Ako bi Italija povukla priznanje Kosova kao samostalne države“ – istakao je predsednik Saveza Srba Dušan Aleksić – „to bi bio podsticaj i drugim državama u EU da učine to isto, a srpska dijaspora bi trebalo da se pokrene u tom pravcu. To bi bio trenutno najveći doprinos u borbi za teritorijalni integritet naše zemlje“.\nPočasni konzul za regiju Veneto, gospođa Loreta Bađo je objasnila prisutnima važnost Kosova i Metohije za identitet srpskog naroda. Gubitak identiteta je uzrok nestanka jednog naroda, tako da se ne može očekivati od srpskog naroda da se pomiri sa nepravdom i odrekne Kosova.\nProfesor Piloto, takođe član Komiteta za pokretanje peticije, je kratkim pregledom istorije srpskog naroda, od antičkog doba do danas, objasnio zašto su Kosovo i Metohija toliko važni srpskom narodu. Nije to samo zbog prirodnog bogatstva teritorije i kulturne vrednosti mnogobrojnih srednjevekovnih manastira, već zbog njihove duhovnosti i činjenice da je upravo ta teritorija kolevka nacije, Stara Srbija, kako je zovu, iz koje su svi Srbi potekli.\nO identitetu i tradiciji srpskog naroda govorio je i profesor Franćesko Lamendola, filozof. „Kada smo stigli na ovaj skup“ – rekao je – „na vratima su nas dočekali mladi Srbi u narodnoj nošnji, poslužili su nas pogačom, solju i domaćom rakijom. Ja sam u takvom dočeku prepoznao koliku važnost oni daju svojoj tradiciji i običajima, koliko se njima ponose.“ Naše vreme je vreme globalizacije, a jedan od njenih ciljeva je da uništi identitet naroda, tradiciju i hrišćanske vrednosti. Ta opasnost preti svim narodima.\nPredavanju je prisustvovao i Leonardo Di Marco, uputivši podršku i pozdrave od gradonačelnika Vićence Franćeska Ruka srpskoj zajednici, rekavši da je u Vićenci ona najbrojnija, najaktivnija u društvenom životu grada i najbolje integrisana, od svih stranaca. Pred svima je potpisao peticiju, poželevši uspeh u borbi za pravdu.\nPredavanju je prisustvovao i Dejan Kusalo, referent za humanitarne akcije u Savezu Srba. Pored prikupljanja potpisa za peticiju, Dejan je neumoran u prikupljanju pomoći za Narodne kuhinje Kosova i Metohije, koju organizuje Savez Srba od svog postanka. Zahvalio se Italijanima koji svesrdno pomažu Narodne kuhinje Kosova, nadajući se da će pomoći i u prikupljanju potpisa.\nNa kraju je Loreta Bađo rekla da voli srpski narod, da veruje da će pravda pobediti i da se iskreno nada da će italijanska vlada povući priznanje nezavisnosti Kosova, a druge države u Evropi slediti njen primer, jer se dešavaju velike promene u celoj Evropi i u svetu.\nDirektan snimak cele konferencije:\n← Aktivnosti Saveza 2018.\nKonferencija „Kosovo i Metohija u novoj Evropi„ →


Vesti online / Vesti / Srbija / Vučić: Neću da se hvalim, ali\nVučić je istakao da je mnogo truda uloženo u razgovore o političkoj budućnosti zemlje.\n- Danas sam pred Kristin Lagard govorio o tome, i ona je govorila o takvim stvarima, na dva skupa koja su zatvorena. Pričali smo o tome šta smo uspeli da uradimo, i o smanjenju deficita, o tome da imamo suficit već dve godine u budžetu, do smanjenja nezaposlenosti, do najvećeg rezultata u dovođenju stranih direktnih investitora, ubedljivo većeg u odnosu na ostale na Zapadnom Balkanu zajedno, čak trostruko većem nego što ima Hrvatska ili Bugarska, kao članice Evropske unije - rekao je Vučić sinoć.\n* Evropa u centru pažnje Foruma u Davosu\nKada je reč o ekonomiji, predsednik Srbije Vučić je ukazao je da naši ljudi veoma teško žive i da je to problem, ali i naveo da Makorekonomski pokazatelji napreduju...\n- Ono što moramo da radimo u Srbiji u narodnom periodu to je, pre svega, da vidimo kako sirotinju da podignemo i kako oni koji su najsiromašniji da žive bolje i srednjoj klasi kako da dodatno pomognemo - objasnio je Vučić.\nDodao je da su svi drugi makroekonomski pokazatelji dobri - javne finansije su pod punom kontorlom, nikakvih problema nema sa budžetom, nikakvih problema nema više sa javnim dugom.\n- Mi danas kada nam je ekonomija u narastanju, neću da se hvalim sa 460 evra prosečnom platom u decembru, jer je u decembru uvek najviša zbog bonusa, ali realno je da bude između 430 i 435 evra u martu i aprilu kada ljudi budu dobili martovsku platu, čak i januar će biti 425 evra očekujem, ali će se približavati 500 evra kao što sam rekao do kraja godine. Sve to po strani i sve to nije održivo ako mi ne budemo imali tu političku stabilnost - naveo je Vučić.\nPred dolazak američkog predsednika u Davos Vučić je rekao da zahvaljuje na ekonomskoj poltici koju SAD vode, a po kojoj dolar slabi zbog čega i nama pada javni dug.\nOni to verovatno čine zbog sebe, ali nama to odgovara i ja podržavam ekonomsku politiku američkog predsednika za kojeg je rekao da će se verovatno danas nakrako i susresti.\nEKONOMIJA Evropa u centru pažnje Foruma u Davosu


Slobodni treninzi u petak i subotu favorizovali su Marka Markeza kao jedinog vozača koji je uspeo da pronađe konstantne krugove i dobar ritam za trku. Španac je u kvalifikacijama bio najbrži, oborišvi sopstveni rekord staze iz 2015. godine i tako postao prvi vozač u istoriji koji je u Silverstonu završio krug za manje od dva minuta (1:59.941). Čovek koji je ovog nedeljnog popodneva startovao u svojoj 300. trci u karijeri u najjačoj kategoriji Moto GP takmičenja, Valentino Rosi, postavio je vreme koje ga je od osvajača pol pozicije razdvojilo za svega 0.084 deo sekunde. Uz veliko oduševljenje britanske publike, domaći vozač Kal Kračlou pridružio se vodećoj dvojici u prvom startnom redu. Staza u Silverstonu dugačka skoro šest kilometara, zahtevala je 20 odvoženih krugova pre nego što se otvori šampanjac na pobedničkom postolju, 20 dugih i fizički veoma zahtevnih krugova.\nVeć u prvoj krivini, Rosi je ubedljivo preuzeo vođstvo ispred Markeza i ubrzo stekao prednost od preko jedne sekunde i činilo se da će do kraja trke devetostruki svetski šampion ostati nedostižan. Vinjales je, kao jedini vozač koji se opredelio za meku komponentu zadnjeg pneumatika, na drugoj poziciji zaobišao Markeza, a Španac je bio uzdrman i na trećem mestu, pošto mu se približavao pobednik iz Špilberga, Andrea Doviciozo. Dukatijev vozač je deset krugova pred kraj trke uspeo da učvrsti drugu poziciju nakon sjajne borbe sa Vinjalesom, a potom je bilo jasno da je meka zadnja guma na Vinjalesovoj Jamahi počela da ga izdaje. Markez je iskoristio ovaj period da se vrati na treće mesto, ali je poput onog srceparajućeg peha Doktora u Muđelu prethodne sezone, petostruki svetski šampion u Silverstonu ostao bez poena pošto se sedam krugova pred kraj trke iza Markezove Honde pojavio oblak dima koji ga je primorao da se povuče iz borbe za pobedu.\nIpak, uzbuđenje nije izostalo jer je Doviciozo smanjivao zaostatak za vodećim, a na čelo Moto GP povorke izbio je dva i po kruga pred kraj trke. Vinjales nije odustao od ideje da se domogne pobede, pa je zaobišao Rosija i vrebao priliku za napad nad Doviciozom. Jedan neoprezan ulazak u predposlednju krivinu Dovicioza pružio je mogućnost Vinjalesu da drugi put zaredom trijumfuje u Silverstonu, ali sjajna odbrana Dovicioza ugasila je svaku nadu za mladog Španca i dovela popularnog Dovija na najviši stepenik pobedničkog postolja.\nSplet nesrećnih okolnosti zbacio je Markeza sa vodeće pozicije u generalnom plasmanu sa zaostatkom od devet poena u odnosu na sjajnog vozača Dukatija, Andreu Dovicioza, koji je ponovo doveo ekipu na vrh sa 183 poena. Jamahini vozači su takođe smanjili zaostatak, pošto je Vinjales trećeplasirani sa 170 poena, 13 više u odnosu na Rosija.\nPotpuno otvoreno stanje u šampionatu činiće ovu sezonu neizvesnom do kraja, a trinaesta runda u Moto GP kalendaru locirana je pokraj Riminija, u Misanu, gde bi Jamahini vozači mogli iskoristiti prednost privatnog testa koju su na ovoj pisti obavili u toku sezone. Da li Dukati i Honda imaju odgovor na vožnju koju spremaju Rosi i Vinjales ili će neka druga ekipa „umešati prste“ i učiniti završnicu šampionata još uzbudljivijom, ostaje da se sagleda za dve nedelje, u trci za Veliku nagradu San Marina, 10. septembra.\nStaza Misano dobija ime po preminulom Simonćeliju\nStaza Misano u Italiji nosiće ubuduće ime nedavno preminulog motocikliste Marka Simonćelija.\nLorenco najbrži na stazi "Marko Simonćeli", sudar Pedrose i Barbera\nŠpanac Horhe Lorenco odneo je pobedu na 13. trci Moto GP šampionata na Velikoj nagradi San Marina i time učvrstio vođstvo u generalnom plasmanu.\nDIVAN DAN ZA SVA VREMENA Suprugin poklon ganuo Borkovića do suza\nDušan Borković, naš najbolji automobilista, ove subote je napunio 33 godine. Taj rođendan pamtiće do kraja života.


RTS :: Liga nacija – Odbojkaši prvo u Poljskoj, odbojkašice kreću iz Italije\nOdbojka Liga nacija – Odbojkaši prvo u Poljskoj, odbojkašice kreću iz Italije\npetak, 31. jan 2020, 17:08 -> 17:29\nMuška odbojkaška reprezentacija Srbije biće domaćin SAD, Iranu i Nemačkoj u okviru 10. grupe trećeg vikenda Lige nacija u Kraljevu od 5. do 7. juna, saopštila je Svetska odbojkaška federacija (FIVB). Ženska odbojkaška reprezentacija Srbije biće domaćin domaćin 8. grupe drugog vikenda Lige nacija odbojkašicama Holandije, Tajlanda i Sjedinjenih Američkih Draža u dvorani Čair u Nišu.\nOdbojkaši će u okviru prvog vikenda (22-24. maj) igrati u 3. grupi u "Tauron Areni" u Krakovu sa domaćinom Poljskom, Italijom i Slovenijom, dok će drugog vikenda (29-31. maja) igrati u 7. grupi u dvorani "Nilson Nelson" u Braziliji, a pored Brazila rivali će biti Francuska i Japan.\nTokom četvrtog vikenda (12-14. jun), izabranici Slobodana Koavča igraće u 14. grupi u dvorani "Aldo Kantoni" u San Huanu, u Argentini, sa domaćinom, Rusijom i Bugarskom.\nPeti vikend je na programu je od 19. do 21. juna, kada će odbojkaši igrati u 17. grupi u Vinsport Areni u Kalgariju, u Kanadi, sa domaćinom, Australijom i Kinom.\nLiga nacija 2020. igraće se od 22. maja do 5. jula, a svi mečevi odbojkaša igraće se od petka do nedelje.\nFinalni turnir na programu je 1. do 5. jula u Torinu.\nOdbojkašice Srbije nastup u Ligi nacija počinju u Italiji\nAktuelni svetski i evropski šampion, odbojkašice Srbije, biće domaćin od 26. do 28. maja, a u okviru prvog vikenda (19-21. maj) Srbija će igrati u 3. grupi u dvorani "Pala Džordž" u italijanskom Montikjariju sa domaćinom, Turskom i Poljskom.\nTrećeg vikenda, od 2. do 4. juna, Srbija će igrati u 11. grupi u "Makao Forumu" u Makau sa domaćinom Kinom, Brazilom i Belgijom.\nTokom četvrtog vikenda (9-11. jun) izabranice Zorana Terzića igraće u 14. grupi u "Ufa Areni" u Ufi u Rusiji, sa domaćinom, Korejom i Kanadom.\nPoslednjeg petog vikenda od 16. do 18. juna, a Srbija će gostovati u Tojami u Japanu u 20. grupi, a rivali će joj još biti Nemačka i Dominikanska Republika.\nSvi mečevi Lige nacija u konkurenciji odbojkašica igraće se od utorka do četvrtka, a finalni turnir će se odigrati od 1. do 5. jula u Kini.


Ono što je Bogdan Bogdanović uradio posle završnog testa "orlova" za Mundobasket pokazuje SUŠTINU ZEMLJE KOŠARKE!\nNakon što je košarkaška reprezentacija Srbije u poslednjoj pripremnoj utakmici pred Svetsko prvenstvo savladali Francusku sa 61:56, Bogdan Bogdanović je uradio nešto što ukazuje na osnovne vrednosti u našoj nacionalnoj selekciji.\nBogdanović i njegov klupski kolega iz Sakramento Kingsa, Nemanja Bjelica, kao i Vladimir Lučić koji se polako ali sigurno oporavlja od povrede, nisu nastupili u najjačem testu "orlova", ali njima to nije smetalo da poraze "trikolore".\nOstvarivši desetu pobedu na pripremama, naši reprezentativci su tako ostali jedini neporaženi učesnik Mundobasketa, što samo hrabri pred početak nadmetanja koje u Kini počinje u subotu, upravo utakmicom Srbija - Angola.\nBogdanović je posle meča sa Francuskom na Tviteru objavio poruku u kojoj nije bilo reči, ali jeste suštine ovdašnjeg poimanja košarke: nacrtani su bili zastava Srbije, srce i lopta.\nI, to mu dođe najveća istina o srpskoj košarci - ljubav prema igri, a i prema zemlji, vodi ove momke.\nTu ljubav će na Mundobasketu pokazivati od ove subote, 31. avgusta, a Blicsport vam je na jednom mestu pripremio sve - Raspored, satnica, rezultati i tabele Svetskog prvenstva u košarci 2019.\nEKSPLOZIJA AUTOBUSA U UGANDI Poginule najmanje dve osobe


Džudo turnir u Rumi: Matajić oduševio – Ozon Media\nDžudo turnir u Rumi: Matajić oduševio\nSremska Mitrovica – Džudisti sremskomitrovačkog kluba „Sirmium“ bili su uspešni na nedavno održanom, trećem po redu „Turniru grada Rume 2018“. Organizator turnira je Džudo klub „Sloven“ iz Rume.\nPrvi ovogodišnji turnir u džudou bio je izuzetno posećen, okupio je 400 takmičara iz preko 40 klubova iz zemlje i inostranstva. Učešće su uzeli takmičari iz 6 država iz okruženja.\nTakmičenje je održano po najnovijim pravilima, koje je uspostavio Džudo Savez Srbije. Što se odnosi na potpunu kompjuterizaciju, od momenta prijave, vaganja, žrebanja do same realizacije takmičenja, gde su na svakoj strunjači bili semafori sa imenima takmičara, kategorijom u kojoj nastupaju, vremenom trajanja borbe, nivoom dokle je svaki takmičar dosegao u smislu: eliminacione borbe, četvrtfinale, polufinale i finale.\nDžudo Savez Srbije je toliko unapredio svoj rad kako u organizacionom smislu tako i u takmičarskom smislu. U ovom momentu se smatra jednim od najorganizovanijih saveza u državi.\nOsvajači medalja iz Džudo kluba „Sirmium“, Darko Matajić, Ognjen Trogrlić i Katarina Trćaković su nastupali u uzrastu starijih pionira. Najbolje izdanje Džudo kluba „Sirmium“, svojim nastupom obeležio je Darko Matajić u kategoriji do 60 kg koji je oduševio sve prisutne svojom borbenošću i efektnim bacanjima. On je imao četiri borbe i sve četiri je rešio u svoju korist, te tako osvojio prvo mesto i zlatnu medalju. Da se birao najbolji takmičar turnira Matajić bi sigurno bio u najužem izboru.\nPored Darka medalje su osvojili i Ognjen Trogrlić u kategoriji do 66 kg i to bronzu, a istim odlučjem okitila se i Katarina Trećaković u kategoriji plus 63 kg.\nNa turniru su učestvovali i najmlađi takmičari kluba Luka Novaković, Nikola Diklić i Nikola Šajin, ali nisu uspeli da se domognu odličja. Treba pohvaliti Luku Novakovića koji je ostvario četiri pobede i bio prvi na zoni Srem i time se kvalifikovao za odlazak na školsko prvenstvo Vojvodine.\nRešen još jedan dugogodišnji problem stanovnika Mačvanske Mitrovice\nNE NASEDAJTE: Još jedna LAŽNA nagradna igra\nKošarkašice „Srema“ ubedljivo pobedile u Pančevu\n17.12.2018. Ozon 0\nSutra „Mega“ dočekuje „Zvezdu“\nOdržan 20. Kup Srbije u karateu\n11.12.2018. Ozon 0\nMesna zajednica „Centar“ u službi građana\nPrijave za Međunarodni Vahali futsal turnir do 20. decembra\nI danas besplatan parking\nUspešno realizovana još jedna akcija besplatnih preventivnih pregleda\nBroj poseta: 38627775


Proglašen pobednik konkursa „Osvoji tablet” – Fakultet savremenih umetnosti\nIgor Janković / / Nagrade, Vesti / 13. 09. 2017.\nDruge večeri velike izložbe studenata i profesora Fakulteta savremenih umetnosti, u petak, 8. septembra, u UP „Cvijeta Zuzorić” održano je svečano proglašenje pobednika konkursa „Osvoji tablet”.\nMeđu petoro izabranih učesnika koji su dali najkreativnije odgovore, učenica Marija Simojlović osvojila je tablet, dok su ostali učesnici na poklon dobili knjige uz druge interesantne poklončiće.\nNadahnuti učesnici konkursa predstavili se pred žirijem\nLetnji konkurs Fakulteta savremenih umetnosti privukao je veliki broj ljubitelja umetnosti koji su imali zadatak da kreativno odgovore na pitanje „Zašto voliš umetnost?”. Finale konkursa okupilo je petoro najkreativnijih učesnika: Mariju Simojlović, Jelenu Živković, Nataliju Sikirić, Petra Škrbića i Vasilija Živaljevića.\nOni su, među postavkom zajedničke izložbe radova studenata i profesora FSU, obrazlagali svoje odgovore pred stručnim žirijem, koji su činili profesori Jelena Blečić i Đorđe Stanojević sa Departmana vizuelnih umetnosti, Petar Stanojlović sa Departmana produkcije i Jasmina Franolić, profesorka književnosti.\nMeđu učesnicima konkursa pravi umetnici\nUpoznajući izabrane učesnike konkursa, članovi žirija oduševili su se angažovanošću mladih i njihovom ljubavlju prema umetnosti koju svakodnevno pokazuju. Pobednica konkursa, Marija, četvrti je razred gimnazije i već 11 godina je balerina. Potpuno je sigurna u svoj put u umetnosti, baš kao i Vasilije, ozbiljan i zamišljen mladić, ali vešt na rečima.\nJelena i Natalija studiraju mašinstvo i građevinu, ali vrlo vešto upliću umetnost u nauku, dok je Petar diplomac, koji se bavi sviranjem gitare. Ljubav koju su pokazali prema umetnosti uverila je žiri da su načinili pravi izbor među stotinama odgovora. Odgovore izabranih kandidata, kao i druge kreativne odgovore koji su oduševili žiri, pročitajte na ovoj stranici.\nDivno druženje nakon proglašenja pobednika\nNakon proglašenja dobitnika TESLA tableta, svi kandidati opustili su se razgledajući izložbu koja je prethodnog dana otvorena u Umetničkom paviljonu „Cvijeta Zuzorić”. Svi zajedno uživali su razgovarajući sa žirijem, upoznajući jedni druge i razmenjujući iskustva i svoje umetničke doživljaje.\nOsim u multimedijalnoj postavci, prisutni su uživali i u mini-koncertu profesora Dojčinovića, koji je pokazao svoj muzički talenat svirajući gitaru.\nDivno druženje zainteresovalo ih je da i neke od narednih večeri posete izložbu studenata i profesora Fakulteta savremenih umetnosti, koja je u UP „Cvijeta Zuzorić” otvorena do 22. septembra.


Selidbe Vračar - Prevoz i selidbe Beograd\nPrevoz i selidbe Beograd » Selidbe Vračar\nSelidbe Vračar – Naša agencija se već godinama bavi organizovanjem selidbi na područiju ove opštine i to sa velikim uspehom, o čemu govori veliki broj naših zadovoljnih klijenata, koji već godinama sarađuju sa nama i preporučuju nas svim svojim prijateljima.\nUvek se trudimo da ispoštujemo sve trendove na tržištu, da bismo mogli da vam ponudimo sve one usluge koje su vam potrebne i koje se najviše traže, kako bismo mogli da ostvarimo saradnju sa vama na dugoročnoj bazi.\nKoju god zgradu ili kuću na Vračaru da izaberete za vaš novi dom, za nas ne postoje nikakve prepreke da sve vaše stvari sa stare lokacije preselimo na novu, na koju vi to želite.\nOpremljeni smo svim alatima i tehnikom koja može da pomogne da se selidba, unošenje i iznošenje stvari olakša, njihova otpremna na izabranu adresu, i slično.\nIz godine u godinu napredujemo, usavršavamo sve tehnike selidbe, a kako bismo vama mogli da ponudimo kompletan asortiman usluga u vezi sa svim aktivnostima koje prate jednu dobru selidbu.\nPored toga, mi vam obezbeđujemo besplatnu procesu selidbe, koja za cilj ima da vam predoči sve troškove i aktivnosti na koje morate računati prilikom organizovanje selidbe, kako biste bili upućeni i mogli na vreme da se pripremite za sve ono što sledi.\nNemojte da odlažete selidbu samo zato što mislite da će vas to koštati mnogo, i novca i živaca.\nUkoliko izaberete prave partnere može biti jednostavno, ukoliko izaberete nas može biti još jednostavnije.\nNe oklevajte, pozovite nas i pustite da vam naše osoblje pomogne da selidbu realizujete uspešno.\nMi smo vam na raspolaganju u vezi svega što može da vam zatreba tokom selidbe, a na Vračaru se snalazimo odlično, tako da možemo da vas preselimo zatvorenih očiju.\nŠto pre nas kontaktirate, pre ćemo moći da vas rešimo svih muka u vezi sa selidbom i pre ćete moći da počnete sa uživanjem u vašem novom domu, koji ćete urediti po svojoj meri.


Grupa Sopot u SKCNS – Explore Novi Sad\nHomeExplore vestiGrupa Sopot u SKCNS\nGrupa Sopot u SKCNS\nU okviru manifestacije “Dani Srpske u Srbiji”, 15. septembra u prostoru Studentskog kulturnog centra Novi Sad – Fabrika, u 21 čas nastupiće banjalučka grupa Sopot.\nSopot je grupa koja već nekoliko godina ostvaruje regionalni uspeh i ove godine obeležava deceniju postojanja. Zamišljen je kao projekat sa jakim autorskim pečatom koji kroz saradnju sa domaćim i stranim umetnicima stvara fuziju balkanske umetnosti sa modernom tehnologijom, a osnovao ga je Petar Topalović 2006. godine u Banjaluci. Sopotov autorski izraz je savremeni muzički hibrid, kroz koji članovi benda kreiraju sopstveni muzički kosmos mešavinom daba koji se poigrava sa regeom i drum and bassom, a protkan je motivima balkanske izvorne muzike. Grupu Sopot čine, pored frontmena Petra Topalovića i Đurica Štula, Milan Aćimović, Dejan Savić i Saša Predojević.\nProjekat pod nazivom „Dani Srpske u Srbiji“ pokrenut je 2013. godine u organizaciji Predstavništva Republike Srpske u Srbiji sa idejom da se Srbiji i njenim građanima predstavi Republika Srpska i njeni potencijali – kroz susrete privrednika, kulturno-umetničke i prosvetne programe, kao i sportska nadmetanja. U toku ovogodišnjih, četvrtih po redu, “Dana Srpske u Srbiji” u 15 gradova Srbije održaće se susreti privrednika, promocije turizma, sportski susreti uz brojne umetničke i kulturne sadržaje.


Vijesti: Telefoni "sleteli" na krov Istražnog zatvora\nVijesti: Telefoni „sleteli“ na krov Istražnog zatvora\nTanjug 30. aprila 2022. 09:31\nPODGORICA – Na krovu Istražnog zatvora u Spužu pronađena su četiri mobilna telefona, koja je, najverovatnije, ispustio dron, rečeno je Vijestima iz više izvora iz Uprave za izvršenje krivičnih sankcija (UIKS).\nPrema tim informacijama, mobilni telefoni pronađeni su u dva zamotuljka, a nadležni utvrđuju kada su “doleteli” na krov pritvorske jedinice.\nTelefone je pronašao radnik koji je popravljao krov i o tome je obavestio službenike Istražnog zatvora.\n„S obzirom da su bili natopljeni vodom, pretpostavlja se da su tu od ranije, kada smo osujetili pokušaje pojedinaca da dronom ubacuju telefone pritvorenim licima”, rekao je jedan od sagovornika lista.\n”Nije isključeno da su bili namenjeni nekom od članova kotorskih klanova čije sobe su na poslednjem spratu, odmah ispod krova. Nejasno je, ipak, kako su promakli službenicima koji rade na karauli”, rekao je taj izvor.\nIz UIKS-a objašnjavaju da je dron nadletao spuške bedeme pre oko pola godine i da su tada sumnjali da je reč o pokušaju donošenja nedozvoljenih supstanci ili predmeta.


Projekat ReCAP - ecofeminizam\nNa panel diskusiji „Iskustva, mogućnosti i perspektiva IT sektora u poljoprivrednoj proizvodnji“ održanoj u okviru 13. Međunarodnog festivala organskih proizvoda Biofest, jedan od predstavljenih projekata bila je I : ReCAP platforma u Srbiji-personalizovani javni servisi za podršku uvođenja CAP-a. Naime, CAP znači zajednička poljoprivredna politika Evropske unije I predstavlja jednu od osnovnih evropskih politika, ali u svom načelu veoma je kompleksna. U nameri da unapredi transparentnost i efikasnost procesa sprovođenja Zajedničke poljoprivredne politike, nastao je ReCAP projekat. U tom značajnom poduhvatu učestvuje i Srbija, odnosno novosadska firma „Inosens“ koja realizuje pomenuti projekat u periodu od maja 2016. godine do oktobra 2018. godine. Projekat predstavlja rešenje, platformu ReCAP (tj web i mobilnu aplikaciju) koja se oslanja na nove tehnologije – satelitsko nadgledanje, sa ciljem olakšavanja samog procesa implementacije. S obzirom da je Srbija zemlja kandidat za EU i još uvek nema implementiranu Zajedničku poljoprivrednu politiku, kod nas je ReCAP projekat malo drugačiji.\n“RECAP je veliki, evropski projekat u kome učestvuje 12 partnera iz Srbije, Grčke, Španije, Litvanije, UK i Belgije. U svojoj ideji, on predstavlja podršku implementaciji Zajedničke poljoprivredne politike EU kao pomoć javnom servisu, a kod nas, u Srbiji, će predstaviti uvod u ovu kompleksnu politiku, kao podrška organskoj proizvodnji“, kaže Maja Budimir iz pomenutog preduzeća.\nU Srbiji, ReCAP projekat je fokusiran na organsku proizvodnju imajući u vidu da je ovaj sektor poljoprivrede u značajnoj meri usaglašen sa EU propisima.\n“Fokusirali smo se na šemu subvencionisanja organske proizvodnje u Srbiji, jer je ovaj sektor poljoprivrede u značajnoj meri usaglašen sa EU propisima. Tačnije, ReCAP platforma će biti podrška za predavanje zahteva za subvencije i poljoprivrednicima i javnim institucijama. Na taj način, organski proizvođači imaju priliku da se prvi upoznaju sa principima Zajedničke poljoprivredne politike i dobrim evropskim praksama u poljoprivredi koje će uskoro biti primenjene i u Srbiji“, kaže naša sagovornica.\nPored šeme subvencionisanja, ReCAP platformi je dodat i proces organske sertifikacije kao i razni dodatni servisi koji olakšavaju svakodnevni administrativni rad organskih proizvođača: vođenje dnevnika rada, arhiva dokumenata, autorizacija drugih lica za vođenje platforme, itd.\n“U oktobru 2017. godine je počela registracija organskih proizvođača, a pilot period (testiranje platforme) počinje zvanično u novembru. Tada uključujemo i savetnike iz sertifikacionih kuća, poljoprivredne savetnike i predstavnike Ministarstva PŠV, odnosno Direkcije za agrarna plaćanja. Ovim putem želimo da pozovemo sve relevantne aktere – organske proizvođače, sertifikacione kuće, poljoprivredne savetnike i javni servis da testiraju ReCAP platformu kako bi zajedničkim snagama unapredili dosadašnje prakse i približili se više pozitivnim evropskim praksama“, ističe Maja Budimir.\nit sektor, nove tehnologije, organska poljoprivreda, ReCAP, subvencije\n← Predlog za uvođenje kazne doživotnog zatvora\nNjegovan: 25. novembar 1918. godine je jedan od najznačajnijih datuma u istoriji srpskog i drugih slovenskih naroda →